|  |
| --- |
| ProjektasPLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS ADMINISTRACIJOS STRUKTŪROS PATVIRTINIMO** |
| 2023 m. liepos 27 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu ir atsižvelgdama į Plungės rajono savivaldybės mero teikimą, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės administracijos struktūrą (pridedama).

2. Įpareigoti Plungės rajono savivaldybės administracijos direktorių atlikti teisinius ir organizacinius veiksmus šiam sprendimui įgyvendinti.

3. Pripažinti netekusiu galios Plungės rajono savivaldybės tarybos 2018 m. liepos 26 d. sprendimą Nr. T1-162 „Dėl Plungės rajono savivaldybės administracijos struktūros patvirtinimo“ ir jį keitusius teisės aktus.

4. Nustatyti, kad šis sprendimas, išskyrus jo 2 punktą, įsigalioja 2024 m. sausio 1 d.

5. Skelbti sprendimą Savivaldybės interneto svetainėje [www.plunge.lt](http://www.plunge.lt) ir Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjo pavaduotoja

Ilona Meškauskienė

PATVIRTINTA

Plungės rajono savivaldybės tarybos 2023 m. liepos 27 d.

sprendimu Nr. T1-

**PLUNGĖS RAJONO SAVIVALDYBĖS ADMINISTRACIJOS STRUKTŪRA**

Savivaldybės administracijos direktorius.

Savivaldybės administracijos direktoriaus pavaduotojas.

Savivaldybės administracijos vyriausiasis specialistas.

Savivaldybės gydytojas.

5. Jaunimo reikalų koordinatorius.

6. Vyriausiasis inžinierius.

7. Administracijos patarėjas.

8. Architektūros ir teritorijų planavimo skyrius.

9. Bendrųjų reikalų skyrius.

10. Buhalterinės apskaitos skyrius.

11. Centralizuoto vidaus audito skyrius.

12. Finansų ir biudžeto skyrius.

13. Informacinių technologijų skyrius.

14. Teisės, personalo ir civilinės metrikacijos skyrius.

15. Kultūros, turizmo ir viešųjų ryšių skyrius.

16. Socialinės paramos skyrius.

17. Strateginio planavimo ir investicijų skyrius.

18. Švietimo ir sporto skyrius.

19. Turto skyrius.

20. Viešųjų pirkimų skyrius.

21. Vietos ūkio skyrius.

22. Žemės ūkio skyrius.

23. Alsėdžių seniūnija.

24. Babrungo seniūnija.

25. Kulių seniūnija.

26. Nausodžio seniūnija.

27. Paukštakių seniūnija.

28. Platelių seniūnija.

29. Plungės miesto seniūnija.

30. Stalgėnų seniūnija.

31. Šateikių seniūnija.

32. Žemaičių Kalvarijos seniūnija.

33. Žlibinų seniūnija.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS ADMINISTRACIJOS STRUKTŪROS PATVIRTINIMO“** |
| 2023 m. liepos 11 d.  Plungė |

**1. Parengto sprendimo projekto tikslai, uždaviniai.** Savivaldybės administracijos struktūros keitimas yra išimtinė Savivaldybės tarybos kompetencija.Siūlomapertvarkyti Administracijos struktūrą ir nuo 2024 m. sausio 1 d.:

- sujungti Protokolo ir Bendrųjų reikalų skyrius į vieną, pavadinant Bendrųjų reikalų skyriumi;

- sujungti Civilinės metrikacijos ir Juridinio ir personalo administravimo skyrius į vieną, pavadinant Teisės, personalo ir civilinės metrikacijos skyriumi.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Sujungimas vyks Protokolo skyrių (6 pareigybes) jungiant prie Bendrųjų reikalų skyriaus (11 pareigybių). Pasikeitus Lietuvos Respublikos vietos savivaldos įstatymo nuostatoms buvo priimti Savivaldybės tarybos posėdžių sekretoriai, kurie nuo 2023 m. balandžio mėnesio atlieka dalį Protokolo skyriaus specialistų funkcijų. Dalis Protokolo ir Bendrųjų reikalų skyriaus vykdomų funkcijų susijusios, t. y. dokumentų (raštų, teisės aktų, gaunamų ir siunčiamų dokumentų) valdymas ir tvarkymas DVS. Sumažėjus funkcijų Protokolo skyriuje, tikslinga jį prijungti prie Bendrųjų reikalų skyriaus. Skyrių sudarys 4 valstybės tarnautojų ir 11 darbuotojų, dirbančių pagal darbo sutartis, pareigybės. Bus panaikintas Protokolo skyrius, patvirtinti nauji Bendrųjų reikalų skyriaus nuostatai, pakoreguoti pareigybių aprašymai.

Vadovaujantis Lietuvos Respublikos viešojo administravimo įstatymo 8 straipsnio 5 dalimi, skyrių turi sudaryti ne mažiau kaip 4 pareigybės, todėl siūloma Civilinės metrikacijos skyrių (3 pareigybes) prijungti prie Juridinio ir personalo administravimo skyriaus (9 pareigybių). Skyrių sudarys 10 valstybės tarnautojų ir 2 darbuotojų, dirbančių pagal darbo sutartis, pareigybės. Skyrių siūloma vadinti Teisės, personalo ir civilinės metrikacijos skyriumi. Bus panaikintas Civilinės metrikacijos skyrius, patvirtinti nauji Teisės, personalo ir civilinės metrikacijos skyriaus nuostatai, pakoreguoti pareigybių aprašymai.

Visų keturių skyrių darbuotojams bus įteikti įspėjimo lapeliai nustatytais terminais, jų atlyginimai nesikeis, kai kurios funkcijos bus perskirstytos su darbuotojų sutikimu. Pareigybių skaičius sumažės dviem, todėl skyrius sujungus, papildomos lėšos nereikalingos.

**3. Kodėl būtina priimti sprendimą, kokių pozityvių rezultatų laukiama.** Pertvarkos tikslas – efektyvinti Savivaldybės administracijos darbą, išvengti funkcijų dubliavimosi. Sujungus Protokolo ir Bendrųjų reikalų skyrius į vieną, dokumentų valdymas bus vykdomas viename skyriuje.

Sujungus Civilinės metrikacijos ir Juridinio ir personalo administravimo skyrius į vieną, bus įgyvendintos Viešojo administravimo įstatymo nuostatos.

**4. Lėšų poreikis ir finansavimo šaltiniai.** Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva. Pridedamas Savivaldybės mero teikimas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Panaikintos dvi pareigybės, bus sutaupytos lėšos* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Juridinio ir personalo administravimo

skyriaus vedėjo pavaduotoja Ilona Meškauskienė