**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ (kartu su 2023 m. kovo 30 d. sprendimu Nr. T1-59, 2023 m. gegužės 18 d. sprendimu Nr. T1-150 ir 2023 m. birželio 22 d. sprendimu Nr. T1-190) priedus:

1. Padidinti Plungės rajono savivaldybės biudžeto pajamas 1 009,088 tūkst. eurų ir sprendimo 1.1 papunktyje vietoje skaičiaus „61 534,905“ įrašyti skaičių „62 543,993“, ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 62 543,993 tūkst. eurų ir 2022 metais nepanaudotų lėšų likutį – 3 636,700 tūkst. eurų (1 priedas);“

2. Padidinti biudžetinių įstaigų už prekes, teikiamas paslaugas ir turto nuomą įmokas į Savivaldybės biudžetą 29,700 tūkst. eurų ir sprendimo 1.2 papunktyje vietoje skaičiaus „1 861,700“ įrašyti skaičių „1 891,400“, ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 1 891,400 tūkst. eurų (2 priedas);“

3. Padidinti Plungės rajono savivaldybės biudžeto asignavimus 1 009,088 tūkst. eurų ir sprendimo 1.4 papunktyje vietoje skaičiaus „65 896,305“ įrašyti skaičių „66 905,393“, ir šį papunktį išdėstyti taip:

„1.4. Plungės rajono savivaldybės 2023 metų biudžeto asignavimus – 66 905,393 tūkst. eurų ir 1 456,400 tūkst. eurų – paskoloms grąžinti, iš jų:“

4. Sprendimo 1.4.1 papunktyje vietoje skaičiaus „32 033,700“ įrašyti skaičių „32 225,100“ ir šį papunktį išdėstyti taip:

„1.4.1. 32 225,100 tūkst. eurų – savarankiškosioms savivaldybės funkcijoms vykdyti ir 1 456,400 tūkst. eurų – paskoloms grąžinti (3 priedas).“

5. Sprendimo 1.4.2 papunktyje vietoje skaičiaus „3 904,698“ įrašyti skaičių „3 905,098“ ir šį papunktį išdėstyti taip:

„1.4.2. 3 905,098 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas).“

6. Pakeisti sprendimo 1.4.3 papunkčiu patvirtintą asignavimų ugdymo reikmėms finansuoti paskirstymą (5 priedas).

7. Sprendimo 1.4.4 papunktyje vietoje skaičiaus „10 216,407“ įrašyti skaičių „11 003,995“, ir šį papunktį išdėstyti taip:

„1.4.4. 11 003,995 tūkst. eurų – kitoms dotacijoms (6 priedas).“

8. Sprendimo 1.4.5 papunktyje vietoje skaičiaus „1 861,700“ įrašyti skaičių „1 891,400“ ir šį papunktį išdėstyti taip:

„1.4.5. 1 891,400 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

9. Pakeisti sprendimo 1.4.6 papunkčiu patvirtintą 2022 metais nepanaudotų biudžeto lėšų paskirstymą (8 priedas).

10. Pakeisti sprendimo 1.5 papunkčiu patvirtintą Plungės rajono savivaldybės 2023 metų biudžeto asignavimų paskirstymą, pagal 2023–2025 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėjos pavaduotoja Margarita Tamošauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2023 m. liepos 11 d.

Plungė

**1. Parengto sprendimo projekto tikslai, uždaviniai.**

2023 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2023 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2023 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos, didinamos įstaigų pajamos, gavus viršplaninių pajamų, didinamas gyventojų pajamų mokestis, vietinė rinkliava, daugiau parduota turto, gautos Europos Sąjungos, kitos tarptautinės finansinės paramos lėšos, grįžusios iš praėjusių laikotarpių – didėja biudžeto pajamos ir išlaidos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

**1 PRIEDAS**

Pajamos didinamos 1009,088 tūkst. eurų, iš jų:

- 65,4 tūkst. eurų didinamos pajamos iš gyventojų pajamų mokesčio, nes gauta viršplaninių pajamų;

- 0,400 tūkst. eurų Socialinės apsaugos ir darbo ministro 2022 m. gruodžio 7 d. įsakymu Nr. A1-827 didinami asignavimai valstybinėms (valstybės perduotoms savivaldybėms) – socialinėms išmokoms ir kompensacijoms skaičiuoti ir mokėti;

- 500,0 tūkst. eurų didinamos Europos Sąjungos, kitos tarptautinės finansinės paramos lėšos projektui „Tūkstantmečio mokyklos I“;

- 16,088 tūkst. eurų Lietuvos Respublikos švietimo, mokslo ir sporto ministro 2023 m. vasario 21 d. įsakymu Nr. V-199 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“;

- 240,0 tūkst. eurų Lietuvos Respublikos švietimo, mokslo ir sporto ministerijos 2023 m. birželio 29 d. pasirašytu susitarimu „Dėl 2023 m. sausio 26 d. finansavimo sutarties Nr.S80/BT6-01-25 pakeitimo“ papildomai skirta projektui „Plungės r. Kulių gimnazijos pastato Plungės r., Kuliuose, Aušros g. 24, remontas“;

- 31,5 tūkst. eurų Lietuvos Respublikos švietimo, mokslo ir sporto ministro 2023 m. balandžio 13 d. įsakymu Nr. V-508 „Dėl finansavimo skyrimo“ ir Europos Socialinio fondo agentūros 2023 m. gegužės 26 d. Jungtinės veiklos sutartimi Nr. VD-2023-00830/BT6-01-468 skiriamos projektui „Tūkstantmečio mokyklos I“ PVM išlaidoms, finansuojamoms iš Lietuvos Respublikos valstybės biudžeto lėšų;

- 58,0 tūkst. eurų didinamos pajamos, nes gavus Europos Sąjungos, kitos tarptautinės finansinės paramos lėšas grįžusias iš praėjusių laikotarpių, jos bus naudojamos kitiems tikslams;

- 13,4 tūkst. eurų didinamos pajamos už prekes ir paslaugas, nes įstaigos, vykdydamos programas, gavo daugiau pajamų;

- 0,4 tūkst. eurų didinamos pajamos už ilgalaikio ir trumpalaikio materialiojo turto nuomą, nes įstaigos, vykdydamos programas, gavo daugiau pajamų;

- 15,9 tūkst. eurų didinamos įmokos už išlaikymą švietimo, socialinės apsaugos ir kitose įstaigose, nes įstaigos, vykdydamos programas, gavo daugiau pajamų;

- 35,0 tūkst. eurų didinama vietinė rinkliava;

- 33,0 tūkst. eurų didinamos ilgalaikio materialiojo turto realizavimo pajamos, nes gauta viršplaninių pajamų pardavus Savivaldybės turtą.

**2 PRIEDAS**

Įstaigos, nurodytos antrame priede, gavo daugiau nei buvo planavusios pajamų už prekes, teikiamas paslaugas ir turto nuomą.

**3 PRIEDAS**

Asignavimai savarankiškosioms Savivaldybės funkcijoms vykdyti didinami 191,4 tūkst. eurų.

Įvertinus Savivaldybės biudžeto asignavimų valdytojų prašymus, paskirstyta dalis viršplaninių lėšų ir perskirstyti paskirties netekę asignavimai. Papildomi asignavimai skiriami įstaigų veiklai užtikrinti, įvairiems remonto darbams, projektams vykdyti, nurodyti 1 lentelėje.

Sutaupytos lėšos – 5 tūkst. eurų – priemonėje „Vaikų vasaros poilsio organizavimo programos įgyvendinimas(TP)“ perkeliamos į priemonę „Mokslo rėmimo programos įgyvendinimas (TP)“.

Įgyvendinant pasirašytas rangos sutartis, lėšos perskirstomos tarp 2023–2025 metų strateginio veiklos plano 8 programos priemonių.

**4 PRIEDAS**

Padidinama gauta tikslinė dotacija skiriama socialinėms išmokoms ir kompensacijoms skaičiuoti ir mokėti.

**5 PRIEDAS**

Trūkstant lėšų specialiosios pagalbos darbuotojų darbo užmokesčiui pagal pateiktus mokyklų duomenis, perskirstytos Mokymo lėšų rezervo specialiosios pagalbos dalies lėšos

**6 PRIEDAS**

Gautos tikslinės dotacijos skiriamos pagal tikslinę paskirtį.

**7 PRIEDAS**

Įstaigos, nurodytos 7 priede, gavusios daugiau pajamų, jas skiria įstaigų veiklai finansuoti.

**8 PRIEDAS**

Pasirašius rangos darbų sutartį ir pradėjus įgyvendinti projektą „Plungės rajono savivaldybės gatvių apšvietimo kokybės gerinimas II etapas“ pagal 2023 metų sausio 26 d. sprendimą Nr. T1-18 „Dėl Plungės rajono savivaldybės infrastruktūros plėtros rėmimo programos lėšų panaudojimo 2023 metų plano patvirtinimo“, lėšos 153,7 tūkst. eurų bus naudojamos šiam projektui, todėl jas reikia iš 008 „Infrastruktūros objektų priežiūros ir ūkinių subjektų rėmimo programos“ perkelti į 002 „Ekonominės ir projektinės veiklos programą“.

Visi lėšų pasikeitimai (didėjimai ir mažėjimai) nurodyti **9 priede** ir išdėstyti pagal 2023–2025 metų strateginio veiklos plano programas.

Rengėja

Finansų ir biudžeto skyriaus vedėjo pavaduotoja Margarita Tamošauskienė