**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS 2022 METŲ BIUDŽETO VYKDYMO ATASKAITŲ RINKINIO PATVIRTINIMO**

2023 m. liepos d. Nr. T1-

Plungė

Vadovaudamasi Lietuvos Respublikos biudžeto sandaros įstatymo 36 straipsnio 3 dalimi ir Lietuvos Respublikos vietos savivaldos įstatymo 15 straipsnio 2 dalies 12 punktu, Plungės rajono savivaldybės taryba n u s p r e n d ž i a:

Patvirtinti pridedamus:

1. Plungės rajono savivaldybės 2022 metų biudžeto vykdymo ataskaitų rinkinį (1 priedas):

1.1. Biudžeto pajamų ir išlaidų plano vykdymo 2022 m. gruodžio 31 d. ataskaitą (forma Nr. 1- sav.);

1.2. Biudžeto išlaidų sąmatos vykdymo 2022 m. gruodžio 31 d. ataskaitą (forma Nr. 2 - sav.);

1.3. Paaiškinimą prie Plungės rajono savivaldybės 2022 metų biudžeto vykdymo ataskaitos.

2. 56 125,387 tūkst. eurų pajamų (2 priedas), iš jų: 369,522 tūkst. eurų - iš Savivaldybės biudžeto išlaikomų įstaigų gautų pajamų už prekes ir paslaugas; 771,300 tūkst. eurų - įmokų už išlaikymą švietimo, socialinės apsaugos ir kitose įstaigose ir 275,193 tūkst. eurų - už ilgalaikio ir trumpalaikio materialiojo turto nuomą (3 priedas).

3. 56 756,438 tūkst. eurų išlaidų (55 543,299 tūkst. eurų – asignavimų, 1 213,139 tūkst. eurų - paskoloms grąžinti); iš jų: 28 876,410 tūkst. eurų - darbo užmokesčiui:

3.1. 28 872,579 tūkst. eurų - savarankiškosioms Savivaldybės funkcijoms vykdyti (4 priedas);

3.2. 3 824,488 tūkst. eurų - valstybinėms (perduotoms savivaldybėms) funkcijoms vykdyti (5 priedas);

3.3. 12 292,011 tūkst. eurų - įstaigoms ugdymo reikmėms finansuoti (6 priedas);

3.4. 7 901,040 tūkst. eurų - įstaigoms ir projektams iš kitų dotacijų finansuoti (7 priedas);

3.5. 1 262,287 tūkst. eurų - biudžetinių įstaigų gautų lėšų ir pajamų už nuomą (8 priedas);

3.6. 2 604,033 tūkst. eurų – 2021 metais nepanaudotų biudžeto lėšų (9 priedas);

3.7. 2022 metų biudžeto asignavimų panaudojimo pagal 2022-2024 metų strateginio veiklos plano programas (10 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irma Kvizikevičienė

Juridinio ir personalo administravimo skyriaus patarėja Donata Norvaišienė

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vedėjo pavaduotoja Margarita Tamošauskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2022 METŲ BIUDŽETO VYKDYMO ATASKAITŲ RINKINIO PATVIRTINIMO“**

2023 m. gegužės 19 d.

Plungė

1. **Parengto sprendimo projekto tikslai, uždaviniai.**

Parengtu teisės akto projektu Savivaldybės tarybai teikiama tvirtinti Plungės rajono savivaldybės 2022 metų biudžeto vykdymo ataskaitų rinkinį.

Plungės rajono savivaldybės tarybos 2022 m. vasario 10 d. sprendimu Nr. T1-3 patvirtintas Plungės rajono savivaldybės 2022 metų biudžetas:

48 159,630 tūkst. eurų pajamų, iš jų – 1 193,400 tūkst. eurų iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą;

Plungės rajono savivaldybės 2022 metų biudžeto asignavimų 51 286,330 tūkst. eurų ir 1 213,300 tūkst. eurų – paskoloms grąžinti;

Plungės rajono savivaldybės 2022 metų skolintų lėšų –1 519,600 tūkst. eurų.

Tuo pačiu sprendimu Savivaldybės taryba nusprendė 2022 metais panaudoti 2021 metais nepanaudotų biudžeto lėšų likutį – 2 820,400 tūkst. eurų.

Per 2022 metus biudžeto apimtis, gavus papildomų pajamų ir jas patvirtinus Savivaldybės tarybos sprendimais, padidėjo, ir metų pabaigoje pajamų planas buvo 55 402,6 tūkst. eurų.

Savivaldybės biudžeto pajamų planas per metus padidintas 7 243 tūkst. eurų, iš jų 5 267,7 tūkst. eurų – dotacijų.

2022 metais paimta 1 447,400 tūkst. eurų ilgalaikių paskolų.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Teisės akto projektas parengtas pagal Lietuvos Respublikos biudžeto sandaros įstatymo 36 straipsnio 3 dalies nuostatas, kuriose teigiama, kad „Savivaldybės biudžeto vykdymo ataskaitų rinkinį tvirtina Savivaldybės taryba pagal rodiklius, nurodytus šio įstatymo 26 straipsnio 4 dalyje.“

26 straipsnio 4 dalyje teigiama, kad „Sprendime nurodoma:

1) bendra pajamų suma ir jų paskirstymas pagal pajamų rūšis;

2) bendra asignavimų, iš jų darbo užmokesčiui, suma ir jų paskirstymas biudžetinėms įstaigoms ar savivaldybių administracijos padaliniams programoms vykdyti.“

Lietuvos Respublikos vietos savivaldos įstatymo 15 straipsnio 2 dalies 12 punktas teigia, kad „Išimtinė savivaldybės tarybos kompetencija yra savivaldybės biudžeto ir savivaldybės metinių ataskaitų rinkinio tvirtinimas“.

**3. Kodėl būtina priimti sprendimą, kokių pozityvių rezultatų laukiama**.

Patvirtintas tarybos sprendimas atitiks šiuo metu galiojančius teisės aktus.

**4. Lėšų poreikis ir finansavimo šaltiniai.**

Sprendimo projektas – nenorminis teisės aktas dėl ataskaitų tvirtinimo, lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Ši informacija pateikta 11 punkte „Kita svarbi informacija“ bei teisės akto projekto prieduose.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Lyginamojo varianto pateikti nereikia, nes rengiamas dokumentas ne sprendimo pakeitimo projektas.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Pagal dabar galiojančius teisės aktus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas viešinamas Plungės rajono savivaldybės interneto svetainėje www.plunge.lt.

**11. Kita svarbi informacija.**

**Pajamų plano įvykdymas**

Paskutinis patikslintas 2022 m. pajamų planas (55 402,6 tūkst. eurų), įvykdytas 101,3 procentu arba gauta 722,6 tūkst. eurų daugiau pajamų nei planuota.


Savivaldybės 2022 metų biudžeto pajamų plano pagal pajamų rūšis vykdymas pateiktas 1 lentelėje.

2022 metais surinktų pajamų, mokesčių ir gautų dotacijų struktūra procentais pavaizduota 1

paveiksle.

Dotacijų dalis Savivaldybės gautose pajamose 2019 metais buvo 47,2 procento visų biudžeto pajamų, 2020 metais 55,9 procento, o 2021 metais – 51,3 procento, 2022 metais – 43,7 procento .

**1 lentelė. Savivaldybės 2022 metų biudžeto pajamų plano vykdymas**



**1 pav. Plungės rajono savivaldybės 2022 metų biudžeto pajamų struktūra, procentais**

2022 metų pradžioje Finansinių rodiklių įstatymu buvo suplanuotas GPM surinkimas apie 24,0 mln. eurų. Gyventojų pajamų mokesčio per 2022 metus buvo surinkta daugiau, nei 27,0 mln. eurų.

Visų Savivaldybės biudžeto pajamų plano vykdymo dinamiką matome 2 paveiksle, kur parodyta, kaip keitėsi Savivaldybės biudžeto pajamos per pastaruosius 5 metus, t. y. 2018-2022 metais.

**2 pav. Biudžeto pajamų plano ir jo vykdymo dinamika 2018–2022 m., mln. eurų**

2022 metais dėl Savivaldybės tarybos sprendimais juridiniams ir fiziniams asmenims suteiktų mokesčių lengvatų į Savivaldybės biudžetą negauta 77,6 tūkst. eurų pajamų.

Suteiktų mokesčių lengvatų suma pagal pajamų rūšis parodyta 2 lentelėje.

**2 lentelė. 2022 metais Savivaldybės suteiktos lengvatos**

|  |  |  |  |
| --- | --- | --- | --- |
| Suteiktos lengvatos pagal pajamų rūšis | Savivaldybės tarybos sprendimais | Įstatymu / Vyriausybės nutarimu | Iš viso |
|  |  | tūkst. eurų |  |
| Žemės mokesčio |  | 47,2 | 47,2 |
| Žemės nuomos mokesčio | 7,4 | 8,6 | 16,0 |
| Fiksuoto pajamų mokesčio, įsigijus verslo liudijimus | 9,6 |  | 9,6 |
| Nekilnojamojo turto mokesčio | 4,8 |  | 4,8 |
| **Iš viso:** | **21,8** | **55,8** | **77,6** |

**Išlaidų plano įvykdymas**

Paskutinis patikslintas 2022 m. išlaidų planas – 59 742,598 tūkst. eurų. Išlaidų planas įvykdytas 95,0 procentais (2021 m. išlaidų planas buvo įvykdytas 95,4 procento).

Biudžeto išlaidos vykdytos pagal 8 programas, numatytas Plungės rajono savivaldybės 2022-2024 metų strateginiame veiklos plane.

3 paveiksle parodyta, kiek 2019-2022 metais biudžeto išlaidų tenka kiekvienai programai bei jų dinamika.

**3 pav. Biudžeto išlaidų dinamika pagal programas 2019– 2022 metais, mln. eurų**

Savivaldybės biudžeto išlaidas 2022 metais (56 756,4 tūkst. eurų) (2021 m. 57 666,2 tūkst. eurų) sudaro:

- darbo užmokestis – 28 876,4 tūkst. eurų (2021 m. - 24 919,0 tūkst. eurų);

- socialinio draudimo įmokos – 453,1 tūkst. eurų (2021 m. – 385,7 tūkst. eurų);

- prekių ir paslaugų naudojimo išlaidos – 10 724,9 tūkst. eurų (2021 m. – 7 941,3 tūkst. eurų);

- palūkanų išlaidos – 86,5 tūkst. eurų (2021 m. – 61,8 tūkst. eurų);

- socialinės išmokos (pašalpos) – 5 791,3 tūkst. eurų (2021 m. - 4 350,3tūkst. eurų);

- kitos išlaidos – 2 048,3 tūkst. eurų; (2021 m. – 1 961,7 tūkst. eurų):

- materialiojo ir nematerialiojo turto įsigijimo išlaidos – 7 562,8 tūkst. eurų (2021 m. – 12 763,6 tūkst. eurų);

- išlaidos dėl finansinių įsipareigojimų vykdymo (paskolų grąžinimas) – 1 213,1 tūkst. eurų (2021 m. – 5 282,8 tūkst. eurų (iš jų – 1462,0 tūkst. eurų trumpalaikės paskolos, 3820,8 tūkst. eurų ilgalaikės paskolos).

2022 metų pabaigoje į valstybės biudžetą grąžinta 122,1 tūkst. eurų nepanaudotų lėšų.

Ketverių metų išlaidų dinamika (mln. eurų), analizuojant plano įvykdymą, pavaizduota 4 paveiksle.

**4 pav. Plungės rajono savivaldybės biudžeto 2018 – 2022 metų išlaidų dinamika, mln. eurų**

Savivaldybės biudžeto 2019-2022 metų asignavimų pokytis, analizuojant plano įvykdymą pagal ekonominį paskirstymą, pavaizduotas 5 paveiksle.

**5 pav. 2019-2022 metų asignavimų (mln. eurų) pagal ekonominį paskirstymą**

Didžiausią asignavimų dalį Savivaldybės biudžete sudaro darbo užmokestis su socialinio draudimo įmokomis.

2020 metais, palyginti su 2019 metais, darbo užmokestis su soc. draudimo įmokomis didėjo 2,5 mln. eurų.

2021 metais, palyginti su 2020 metais, darbo užmokestis su soc. draudimo įmokomis didėjo 2,0 mln. eurų

2022 metais darbo užmokesčiui su soc. draudimo įmokomis biudžete skirta net 4,0 mln. eurų daugiau, nei 2021 m.

Paskutiniais metais didėjo minimali mėnesinė alga (3 lentelė), didintas kultūros, socialinių darbuotojų darbo užmokestis. Valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis paskutiniais metais taip pat didėjo (4 lentelė). Buvo priimti įvairūs Lietuvos Respublikos Vyriausybės nutarimai, todėl buvo didinamas darbo užmokestis tiek valstybės tarnautojams, tiek biudžetinių įstaigų darbuotojams, dirbantiems pagal darbo sutartis.

**3 lentelė. Minimalios mėnesinės algos pokyčiai 2019-2022 metais**

|  |  |
| --- | --- |
| Data, nuo kada keitėsi | MMA dydis, eurais |
| 2019-01-01 | 555 |
| 2020-01-01 | 607 |
| 2021-01-01 | 642 |
| 2022-01-01 | 730 |

**4 lentelė Pareiginės algos bazinio dydžio pokyčiai 2019-2022 metais**

|  |  |
| --- | --- |
| Data, nuo kada keitėsi | Bazinis dydis, eurais |
| 2019-01-01 | 173,0 |
| 2020-01-01 | 176,0 |
| 2021-01-01 | 177,0 |
| 2022-01-01 | 181,0 |

Asignavimus turtui įsigyti sudaro lėšos, už kurias įsigytas turtas, skolintos lėšos (nėra paskolų atidavimo), lėšos Valstybės investicijų programoje numatytoms kapitalo investicijoms finansuoti, Europos Sąjungos ir kitos tarptautinės finansinės paramos ir bendrojo finansavimo lėšos.

2019 metais Priemonei „Savivaldybės vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti“ iš valstybės biudžeto dotacijos buvo panaudota

2019 metais -2,7 mln. eurų (iš jų 2,1 mln. eurų – turtui įsigyti);

2020 metais - beveik 5 mln. eurų (iš jų 3,4 mln. eurų – turtui įsigyti);

2021 metais - 2,6 mln. eurų (iš jų 1,9 mln. eurų turtui įsigyti);

2022 metais – 1,9 mln. eurų (iš jų 0,6 mln. eurų turtui įsigyti).

Asignavimų išlaidoms (be darbo užmokesčio) didėjimą 2022 metais lėmė didesnės išlaidos Ugdymo kokybės, sporto ir modernios aplinkos užtikrinimo programai bei Socialiai saugios ir sveikos aplinkos kūrimo programai.

Tvirtinant Savivaldybės biudžetą, kaip aiškinamojo rašto dalis pateikiamas asignavimų paskirstymas kai kurioms programoms.

Pateikiame, kaip per metus keitėsi asignavimų įvairiems projektams paskirstymas 2022 metų Ekonominės ir projektinės veiklos programos priemonėje „Investicijų ir kiti projektai“.

5 lentelėje parodyta, kiek prie projektų buvo prisidėta iš skolintų lėšų, o 6 lentelėje – iš savivaldybės biudžeto.

Prisidėjimas lentelėse parodytas – kiek buvo planuota metų pradžioje, kaip planas keitėsi 2022 m. birželio 30 d. ir 2022 m. gruodžio 31 d. ir kiek padaryta kasinių išlaidų.

**5 lentelė. 2022-2024 metų strateginio veiklos plano priemonės "Investicijų ir kiti projektai" (skolintos lėšos) lėšų panaudojimas 2022 metais**

tūkst. eurų



**6 lentelė. 2022-2024 metų strateginio veiklos plano priemonės "Investicijų ir kiti projektai" (prisidėjimas iš savivaldybės biudžeto) lėšų panaudojimas 2022 metais**

tūkst. eurų 

**Išlaidos pagal funkcinę klasifikaciją**

7 lentelėje ir 6 paveiksle parodyta, kaip 2022 m. buvo paskirstytos Savivaldybės biudžeto lėšos pagal funkcinę klasifikaciją.

**7 lentelė. 2022 metų biudžeto išlaidos pagal funkcinę klasifikaciją**

|  |  |  |  |  |
| --- | --- | --- | --- | --- |
| Funkcinės klasifikacijos kodas | Išlaidos pagal funkcinę klasifikaciją | Patikslintas ataskaitinio laikotarpio planas | Įvykdyta | Procentinė viso biudžeto dalis |
| tūkst. eurų | | proc. |
| 1. | Bendros valstybės paslaugos | 5 467,1 | 5 219,2 | 9,2 |
| 2. | Gynyba | 35,6 | 34,3 | 0,1 |
| 3. | Viešoji tvarka ir visuomenės apsauga | 863,9 | 863,9 | 1,5 |
| 4. | Ekonomika | 5 770,8 | 4 787,3 | 8,4 |
| 5. | Aplinkos apsauga | 3 740,9 | 3 040,3 | 5,4 |
| 6. | Būstas ir komunalinis ūkis | 2 527,1 | 2 071,6 | 3,7 |
| 7. | Sveikatos apsauga | 815,5 | 812,1 | 1,4 |
| 8. | Poilsis, kultūra ir religija | 6 247,0 | 6 078,4 | 10,7 |
| 9. | Švietimas | 23 680,6 | 23 487,0 | 41,4 |
| 10. | Socialinė apsauga | 9 380,8 | 9 149,2 | 16,1 |
| **Iš viso asignavimų** | | **58 529,3** | **55 543,3** |  |
|  | Finansinių įsipareigojimų vykdymo išlaidos (grąžintos paskolos) | 1 213,3 | 1213,1 | 2,1 |
| **Iš viso išlaidų** | | **59 742,6** | **56 756,4** | **100,0** |

**6 pav. 2022 m. biudžeto išlaidos pagal funkcinę klasifikaciją, procentais**

Tvirtinant Plungės rajono savivaldybės 2022 m. biudžetą, strateginio 2022-2024 metų veiklos plano priemonei „Savivaldybės administracijos direktoriaus rezervas“ numatyta 250,0 tūkst. eurų. Metų pabaigoje minėtos priemonės patikslintas planas – 15,0 tūkst. eurų. Panaudojimas - 0 eurų, nes negauta nei vieno prašymo.

**Išlaidos švietimui**

2022 m., kaip ir ankstesniais metais, švietimui buvo skirta daugiausia lėšų – 41,4 proc. (2021 m. - 34,4 proc.) visų biudžeto lėšų. 8 lentelėje pateikiame skaičiavimus, kiek kurioje švietimo įstaigoje Savivaldybei 2022 metais kainavo vieno vaiko, mokinio išlaikymas, lavinimas.

**8 lentelė. Lėšų, skirtų 2022 metais švietimo įstaigoms, analizė, tūkst. eurų**



|  |
| --- |
|  |

**7 pav. Lėšos, skirtos vienam mokiniui, vaikui švietimo įstaigose 2022 metais, tūkst. eurų**

7 paveiksle grafiškai pavaizduota, kaip 2022 metais švietimo įstaigoms iš visų finansavimo šaltinių buvo paskirstytas finansavimas, skiriamas vienam mokiniui, vaikui išlaikyti, ugdyti.

Mokinių, vaikų skaičius parodytas 2022 m. rugsėjo 1 d.

8 paveiksle parodyta, kiek asignavimų 2022 metais buvo skirta vienam mokiniui iš savarankiškųjų funkcijų lėšų bei kitų dotacijų, be dotacijos ugdymo reikmėms finansuoti lėšų, o 9 paveiksle parodyta, kiek asignavimų 2022 metais buvo skirta vienam mokiniui iš dotacijos ugdymo reikmėms finansuoti.

**8 pav. Lėšos, skirtos vienam mokiniui, vaikui švietimo įstaigose 2022 metais iš savarankiškųjų funkcijų lėšų, bei kitų dotacijų, tūkst. eurų**

**9 pav. Lėšos, skirtos vienam mokiniui, vaikui švietimo įstaigose 2022 metais iš dotacijos ugdymo reikmėms finansuoti.**

**Mokėtinos ir gautinos sumos**

2022 gruodžio 31 d. mokėtinos sumos, palyginti su 2021 gruodžio 31 d., didėja 713,2 tūkst. eurų. Didžiausia mokėtinų sumų dalis, be paskolų, sudaro išlaidų straipsnyje „Prekių ir paslaugų įsigijimo išlaidos“ ir „Materialiojo ir nematerialiojo turto įsigijimo išlaidos“. Tam įtakos turėjo padidėjusios komunalinių paslaugų, remonto išlaidų kainos. Taip pat mokėtinos sumos išaugo išlaidų straipsnyje „Socialinės išmokos (pašalpos)“.

Mokėtinų sumų dinamika 2018 – 2022 metais parodyta 10 paveiksle (rodoma mokėtina Plungės rajono savivaldybės suma metų pabaigoje, iš jų - paskolų likutis).

**10 pav. Mokėtinos sumos 2018–2022 m. pabaigoje, tūkst. eurų**

**Paskolos, palūkanos ir kitos grąžintinos lėšos**

Per 2022 metus paimta 1 447,4 tūkst. eurų ilgalaikių paskolų (buvo imamos 2 paskolos - vienos paskolos buvo paimta 669,6 tūkst. eurų, kitos – 777,8 tūkst. eurų).

2022 metais buvo skolinamasi mažiau nei buvo įstatymais leista, nes 2019–2020 metais buvo papildomai skolinamasi projektui „Universalaus sporto ir sveikatingumo komplekso Plungėje, Mendeno g. 1C, statyba (I etapas)“ ir per ketverių metų laikotarpį turėjo būti pasiekta Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms, skaičiuojant nuo pirmų metų, kai pradėta skolintis projektui įgyvendinti.

Negrąžintų ilgalaikių paskolų likutis 2022 m. gruodžio 31 d. buvo 7 490,8 tūkst. eurų (2021 metų pabaigoje ilgalaikių paskolų likutis buvo 7 295,2 tūkst. eurų). Ilgalaikių paskolų likutis, lyginant su 2021 metų pabaiga, padidėjo 195,6 tūkst. eurų. Paskolų likučio dinamika per penkerius metus 2018-2022 metais (metų pabaigoje) parodyta 11 paveiksle.

**11 pav. Paskolų likučio dinamika 2018–2022 m. pabaigoje, tūkst. eurų**

Per 2022 metus grąžinta komerciniams bankams ir Finansų ministerijai 1 251,8 tūkst. eurų ilgalaikių paskolų (iš jų –38,7 tūkst. eurų iš VIPA gautos kompensacinės išmokos buvo grąžinta Šiaulių bankui iš Savivaldybių pastatų fondo finansuojamo projekto „Buvusios mokyklos pastato Plungės r., Varkalių k., Kulių g. 76, kapitalinis remontas įrengiant socialinį būstą“ dalis).

Per 2022 metais palūkanų sumokėjome 86,9 tūkst. eurų (2021 metais – 62,9 tūkst. eurų), 2022 metais palūkanoms mokėti išleista 24,0 tūkst. daugiau nei 2021 metais, nes 2022 metų viduryje pradėjo didėti kintamai palūkanų normai apskaičiuoti naudojama Europos tarpbankinės rinkos palūkanų normą EURIBOR.

**12 pav. Palūkanų mokėjimo dinamika (tūkst. eurų), 2018–2022 m.**

Savivaldybė 2022 metų pabaigoje turėjo 9 pasirašytas sutartis su komerciniais bankais ir Finansų ministerija dėl ilgalaikių paskolų. Pagal dabar pasirašytas sutartis paskolų grąžinimas bus vykdomas iki 2032 metų.

Paimtų ilgalaikių paskolų atidavimas iki 2032 metų parodytas 9 lentelėje.

**9 lentelė Paimtų ilgalaikių paskolų atidavimas iki 2032 metų**



Savivaldybės įmonių paskolų, kurioms suteiktos garantijos, likutis 2022 m. gruodžio 31 d. sudarė 1 714,2 tūkst. eurų:

UAB „Plungės šilumos tinklai“ paskolų – 1 655,4 tūkst. eurų;

UAB „TRATC“ paskolos – 58,8 tūkst. eurų.

Savivaldybės skola neviršija Finansinių rodiklių bei Fiskalinės sutarties įgyvendinimo konstituciniu įstatymais nustatyto skolinimosi limito.

Nuo 2021 m. strateginiame veiklos plane yra priemonė „VIPA dotacijos grąžinimas“. Dotacijos iš Viešųjų investicijų plėtros agentūros skiriamos nuosavam indėliui prie ES lėšomis finansuojamų savivaldybių įgyvendinamų projektų. Ši dotacija skiriama tais atvejais, kai savivaldybės neturi galimybių finansuoti projektų skolintomis lėšomis, nes viršytų įstatymuose numatytus skolinimosi limitus. Įgyvendinus projektus, grąžintiną dotacijos sumą nustato UAB VIPA vadovaudamasi nustatyta vertinimo metodika. Dotacijos pradedamos grąžinti ateinančiais metais pasibaigus projektui pagal patvirtintus grafikus. Per 2022 metus grąžinta apie 37,0 tūkst. eurų VIPA dotacijų.

10 lentelėje parodyta informacija apie gautų VIPA dotacijų grąžinimą.

2023 metais, formuojant biudžetą, VIPA dotacijų grąžinimui buvo numatyta 89,0 tūkst. eurų, tad bus padengtas visas dabar esantis įsiskolinimas.

Iš lentelės matome, kad grąžintina dotacijos suma skiriasi nuo sumos, kuri buvo VIPA skirta, nes įgyvendinus projektą, grąžintiną dotacijos sumą nustato UAB VIPA vadovaudamasi vertinimo metodika.

**10 lentelė Strateginio veiklos plano priemonė "VIPA dotacijos grąžinimas"**

|  |  |  |  |  |
| --- | --- | --- | --- | --- |
| **Projektai, kuriems iki 2022 metų pabaigos buvo skirta VIPA dotacija** | **Grąžinta 2021 metais, eurais** | **Grąžinta 2022 metais, eurais** | UAB VIPA pagal vertinimo metodiką nustatyta visa grąžintina dotacijos suma, eurais | Visa VIPA dotacijos suma, kuri buvo skirta nuosavam indėliui prie ES lėšomis finansuojamų projektų, eurais |
|
| Babrungo upės slėnio estrados teritorijos ir jos prieigų bei jungčių su Plungės miesto centrine dalimi sutvarkymas | **12400** | **12400** | 61673,72 | 268146,59 |
| Aktyvaus poilsio ir pramogų zonos sukūrimas Plungės m. M. Oginskio dvaro teritorijoje, prie autobusų stoties | **7000** | **7000** | 35686,32 | 118954,24 |
| Pėsčiųjų ir dviračių takų Plungės miesto Gandingos ir J. Tumo-Vaižganto gatvėse įrengimas | **8415,75** |  | 8415,75 | 31169,44 |
| Tunelinio viaduko po geležinkeliu Plungės m. Dariaus ir Girėno g. įrengimas |  | **7500** | 37861,7 | 151446,79 |
| Teikiamų paslaugų procesų tobulinimas ir aptarnavimas, kokybės gerinimas Plungės rajono savivaldybėje |  | **10065,56** | 10065,56 | 27959,88 |
| **Iš viso** | **27815,75** | **36965,56** | **153703,05** | **597676,94** |

**12.** **Numatomo teisinio reguliavimo poveikio vertinimas\***

Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą.

Rengiant šį teisės akto projektą, teisinio reguliavimo poveikio vertinimo nereikia.

|  |
| --- |
|  |

Finansų ir biudžeto skyriaus vedėja Daiva Mažeikienė

Finansų ir biudžeto skyriaus vedėjo pavaduotoja Margarita Tamošauskienė