

**PLUNGĖS RAJONO SAVIVALDYBĖS ADMINISTRACIJA**

**PLUNGĖS RAJONO SAVIVALDYBĖS**

**2022 M. GRUODŽIO 31 D. PASIBAIGUSIŲ METŲ KONSOLIDUOTŲJŲ FINANSINIŲ**

**ATASKAITŲ RINKINYS**

(Visos sumos tūkstančiais eurų, jei nenurodyta kitaip)

**PLUNGĖS RAJONO SAVIVALDYBĖS**

**2022 M. GRUODŽIO 31 D. PASIBAIGUSIŲ METŲ**

**KONSOLIDUOTŲJŲ FINANSINIŲ ATASKAITŲ RINKINIO**

**AIŠKINAMASIS RAŠTAS**

2023-05-31

Plungė

**I SKYRIUS**

**BENDROJI DALIS**

Plungės rajono savivaldybės metinių konsoliduotųjų finansinių ataskaitų rinkinį rengia Plungės rajono savivaldybės administracija (toliau – Savivaldybės administracija). Savivaldybės administracija yra Savivaldybės biudžetinė įstaiga, Juridinių asmenų registre įregistruota 1998 m. vasario 27 d., rejestro Nr. 004014, įstaigos kodas 188714469, adresas: Vytauto g. 12, Plungės m. Savivaldybės administracijos steigėjas – Plungės rajono savivaldybė. Steigėjo teises ir pareigas įgyvendinanti institucija – Plungės rajono savivaldybės taryba.

Plungės rajono savivaldybės meras – Savivaldybės vadovas, turintis vietos valdžios ir viešojo administravimo teises ir pareigas, t. y. vykdomoji institucija, įgyvendinanti vietos valdžios, viešojo administravimo ir viešųjų paslaugų teikimo funkcijas. Viešąsias paslaugas teikia Plungės rajono savivaldybės biudžetinės ir viešosios įstaigos. Biudžetinės įstaigos teikia neformaliojo ir formaliojo švietimo paslaugas, bibliotekų, muziejų, kultūros, turizmo informavimo, visuomenės sveikatos puoselėjimo, viešosios apsaugos, kūno kultūros ir sporto plėtojimo, mokinių pavėžėjimo į mokyklas, socialines paslaugas, mokinių maitinimo švietimo įstaigose paslaugas. Viešosios įstaigos teikia pirminės asmens sveikatos priežiūros, antrinio lygio ambulatorinės ir stacionarinės priežiūros, reabilitacijos paslaugas, jaunimo neformaliojo ugdymo, laisvalaikio užimtumo organizavimo, vaikų, jaunimo, suaugusiųjų ir senjorų futbolo plėtros, socialinių paslaugų teikimo Plungės bendruomenei paslaugas.

Šis ataskaitų rinkinys parengtas sukonsolidavus 40 viešojo sektoriaus subjektų finansinių ataskaitų (2021 m. – 43), iš jų 34 kontroliuojamų biudžetinių įstaigų (2021 m. – 37), 5 kontroliuojamų viešųjų įstaigų (2021 m. – 5) ir administruojamo išteklių fondo – Plungės rajono savivaldybės iždo.

Per 2022 metus prie Plungės rajono savivaldybės viešojo sektoriaus subjektų grupės finansinėms ataskaitoms konsoliduoti naujų juridinių asmenų, kuriems Savivaldybė daro lemiamą poveikį, nebuvo priskirta; viešojo sektoriaus subjektų grupėje reorganizuotų, likviduotų ar VSS teisinį statusą praradusių subjektų taip pat nebuvo.

Vadovaujantis Plungės rajono savivaldybės tarybos 2022 m. spalio 27 d. sprendimu Nr. T1-216 „Dėl Plungės rajono savivaldybės – viešosios įstaigos Plungės rajono greitosios medicinos pagalbos dalininkės – turtinių ir neturtinių teisių ir pareigų sutikimo perduoti valstybės nuosavybėn“, Plungės rajono savivaldybės administracija viešosios įstaigos Plungės rajono greitosios medicinos pagalbos dalininko teises ir pareigas perdavė Lietuvos Respublikai 2023 m. sausio 20 dieną. Viešoji įstaiga Plungės rajono greitoji medicinos pagalba bus reorganizuojama jungimo būdu – prijungiant prie reorganizavime dalyvaujančios viešosios įstaigos Kauno miesto greitosios medicinos pagalbos stoties 2023 m. liepos 1 d.

Plungės rajono savivaldybės kontroliuojamų viešojo sektoriaus subjektų ir viešojo sektoriaus subjektų, atsakingų už konsoliduotųjų finansinių ataskaitų rinkinio ir (arba) finansinių ataskaitų rinkinio parengimą, sąrašas patvirtintas Administracijos direktoriaus 2022 m. spalio 28 d. įsakymu Nr. DE-1101, 2022 m. konsolidavimo schema patvirtinta Lietuvos Respublikos finansų ministro 2023 m. sausio 27 d. įsakymu Nr. 1K-29.

Konsolidavimo procedūros apima visų nurodytų subjektų finansinių ataskaitų straipsnių sudėtį, informacijos apie tarpusavio operacijų įtaką ir rezultatus surinkimą, tarpusavio ūkinių operacijų įtakos ir rezultatų eliminavimą bei papildomus pataisymus.

Plungės rajono savivaldybės administracija turi 11 struktūrinių teritorinių padalinių – seniūnijų:

|  |  |  |
| --- | --- | --- |
| Eil. Nr. | Pavadinimas | Buveinės adresas |
| 1. | Alsėdžių seniūnija | Telšių g. 3, Alsėdžių mstl. |
| 2. | Babrungo seniūnija | Platelių g. 21, Babrungo k. |
| 3. | Kulių seniūnija | J. Tumo-Vaižganto g. 6, Kulių mstl. |
| 4. | Nausodžio seniūnija | Kulių g. 72, Varkalių kaimas |
| 5. | Paukštakių seniūnija | Atžalyno g. 8, Grumblių kaimas |
| 6. | Platelių seniūnija | Didžioji g. 1, Platelių mstl. |
| 7. | Plungės miesto seniūnija | Vytauto g. 7-9, Plungė |
| 8. | Stalgėnų seniūnija | Žalioji g. 5, Stalgėnų k. |
| 9. | Šateikių seniūnija | Žemaitės g. 14, Šateikių kaimas |
| 10. | Žemaičių Kalvarijos seniūnija | Gardų a. 9, Žemaičių Kalvarijos mstl. |
| 11. | Žlibinų seniūnija | Žemaitės g. 6, Žlibinų kaimas |

Į šį ataskaitų rinkinį yra įtrauktos Savivaldybės kontroliuojamų viešojo sektoriaus subjektų – biudžetinių, viešųjų įstaigų ir iždo – finansinės ataskaitos už metus, pasibaigusius 2022 m. gruodžio 31 dieną. Informacija apie kontroliuojamus, asocijuotuosius ir kitus subjektus ataskaitinio laikotarpio pabaigoje pateikiama šio aiškinamojo rašto 1 priede.

Šiame ataskaitų rinkinyje yra įtrauktas finansinis turtas, kurį sudaro Savivaldybei priklausantis šių bendrovių ir įstaigų nuosavas kapitalas:

• uždarųjų akcinių bendrovių ir viešųjų įstaigų, kuriose Savivaldybei priklauso daugiau negu 50 procentų akcijų arba dalininkų kapitalo;

• asocijuotųjų subjektų (uždarųjų akcinių bendrovių ir viešųjų įstaigų, kuriose Savivaldybei priklauso mažiau negu 50 procentų akcijų arba dalininkų kapitalo);

• įmonių, kuriose Savivaldybė įgyvendina įmonės savininko teises ir pareigas.

2022 metais Savivaldybės kontroliuojamuose viešojo sektoriaus subjektuose vidutinis darbuotojų skaičius sudarė 2 239 (2021 metais – 2 306), t. y. VSS grupės darbuotojų skaičius sumažėjo 67 darbuotojais. Ataskaitinio laikotarpio pabaigoje Savivaldybės administracijoje dirbo 245 darbuotojai, praėjusiais metais tuo pačiu laikotarpiu – 216.

Savivaldybės konsoliduotųjų finansinių ataskaitų rinkinyje pateikiama informacija apie Savivaldybės 2022 m. gruodžio 31 d. finansinę būklę, jai poveikį turėjusių finansinių ataskaitų straipsnių pakeitimus, 2022 metų veiklos rezultatus ir grynojo turto pokyčius, taip pat informacija apie 2022 metų pinigų srautus su palyginamaisiais 2021 m. skaičiais.

**II SKYRIUS**

**APSKAITOS POLITIKA**

**Finansinių ataskaitų parengimo pagrindas**

Vadovaujantis Lietuvos Respublikos viešojo sektoriaus atskaitomybės įstatymo, viešojo sektoriaus apskaitos ir finansinės atskaitomybės standartų (toliau – VSAFAS) ir kitų Lietuvos Respublikos teisės aktų, reglamentuojančių viešojo sektoriaus subjektų grupių konsoliduotųjų finansinių ataskaitų rengimą, nuostatomis, buvo parengtas 2022 m. Plungės rajono savivaldybės konsoliduotųjų finansinių ataskaitų rinkinys.

Šis ataskaitų rinkinys parengtas ūkinių operacijų ir įvykių apskaitai taikant kaupimo principą bei taikant vienodus apskaitos metodus panašiems sandoriams ir kitiems įvykiams panašiomis aplinkybėmis.

Rengiant šį ataskaitų rinkinį, reikšminga suma buvo laikoma tokia suma, kuri viršija 0,1 proc. Savivaldybės konsoliduotojo turto, t. y. 131,64 tūkst. Eur (2021 m. – 125,61 tūkst. Eur ) pagal buhalterinę pažymą (pridedama).

**Finansinių ataskaitų konsolidavimo principai**

Rengiant šį ataskaitų rinkinį, konsoliduotos tik Savivaldybės kontroliuojamų viešojo sektoriaus subjektų finansinės ataskaitos. Konsolidavimas vykdomas sudedant finansinių ataskaitų atitinkamus straipsnius ir eliminuojant konsoliduojamų subjektų tarpusavio ūkines operacijas ir jų rezultatus.

**Finansinių ataskaitų valiuta**

Šiame ataskaitų rinkinyje pateikiami duomenys išreiškiami tūkstančiais Lietuvos Respublikos piniginių vienetų – eurų.

**Nematerialusis turtas**

Nematerialusis turtas (toliau – NT) vertinamas ir finansinės būklės ataskaitoje parodomas įsigijimo savikaina, atėmus sukauptą amortizaciją ir nuvertėjimą. Išankstiniai mokėjimai už NT priskiriami prie NT.

Viešojo sektoriaus subjektas, kurdamas nematerialųjį turtą pats, visas padarytas nematerialiojo turto kūrimo išlaidas turi suskirstyti į tyrimo ir plėtros išlaidas.

Tyrimo etapas yra planinga veikla, atliekama siekiant naujų mokslo ar technikos žinių, kuri prasideda viešojo sektoriaus subjektui pradėjus rinkti informaciją, susijusią su nematerialiojo turto, kurį viešojo sektoriaus subjektas nusprendė kurti, kūrimu, ir baigiasi, kai viešojo sektoriaus subjektas gali įrodyti, kad kuriamas nematerialusis turtas tenkins Standarto 6 punkte nustatytus pripažinimo kriterijus.

Tyrimo išlaidos pripažįstamos sąnaudomis jų susidarymo metu. Išlaidos, sukauptos per plėtros etapą, šiam etapui pasibaigus, pergrupuojamos į atitinkamą NT grupę ir įtraukiamos į konkretaus NT vieneto pasigaminimo (sukūrimo) savikainą, išskyrus atvejus, kai išlaidos, sukauptos per plėtros etapą, negali būti susietos su konkrečiu turto vienetu.

NT amortizacijos minimalūs ir maksimalūs ekonominiai normatyvai (naudingo tarnavimo laikas) viešojo sektoriaus subjektams:

• programinė įranga, jos licencijos ir techninė dokumentacija – 3 metai;

• patentai, išradimai, licencijos, įgytos autorių ir kitos teisės – 9 metai;

• kitas NT – 9 metai;

• prestižas – 14 metų.

Neriboto naudingo tarnavimo laiko NT (pvz., plėtros darbų, literatūros, mokslo ir meno kūrinių) amortizacija neskaičiuojama. Toks NT po pirminio pripažinimo rodomas įsigijimo savikaina, atėmus turto nuvertėjimo sumą.

**Ilgalaikis materialusis turtas**

Ilgalaikis materialusis turtas (toliau – IMT), išskyrus žemę, kilnojamąsias, nekilnojamąsias kultūros vertybes ir kitas vertybes, finansinėse ataskaitose yra rodomas įsigijimo savikaina, atėmus sukauptą nusidėvėjimo sumą ir turto nuvertėjimo sumą.

Žemė, kilnojamosios, nekilnojamosios kultūros vertybės ir kitos vertybės, išskyrus kilnojamųjų kultūros vertybių konservavimo ir restauravimo, o nekilnojamųjų kultūros vertybių – tvarkybos išlaidų dalį, kuria buvo padidinta šio IMT vertė, rodomos tikrąja verte. Tikrosios vertės pokytis per ataskaitinį laikotarpį parodomas tikrosios vertės rezerve.

Neriboto naudojimo laiko IMT (žemė, kultūros vertybės, kitos vertybės) ir bibliotekų fondų nusidėvėjimas neskaičiuojamas. Išankstiniai mokėjimai už IMT, gautas, bet dar nepradėtas naudoti, nebaigtas statyti ar komplektuoti turtas, priskiriamas prie IMT.

IMT nusidėvėjimo minimalūs ir maksimalūs ekonominiai normatyvai (naudingo tarnavimo laikas):

• pastatai – 18–130 metų;

• infrastruktūros ir kiti statiniai – 20–100 metų;

• mašinos ir įrenginiai – 2–35 metų;

• transporto priemonės – 7–14 metų;

• baldai ir biuro įranga – 5–8 metų;

• kitas IMT – 10–15 metų.

IMT, kurį priimtas sprendimas parduoti, pergrupuojamas į atsargas to turto likutine verte tą dieną, kurią priimtas sprendimas tą turtą parduoti.

Pelnas ar nuostoliai, gauti pardavus IMT (taip pat ir pergrupuotą į atsargas), apskaičiuojami kaip skirtumas tarp pardavimo kainos ir IMT balansinės vertės ir konsoliduotoje veiklos rezultatų ataskaitoje įtraukiami į kitos veiklos rezultatą.

**Ilgalaikio turto nuvertėjimas**

Savivaldybės kontroliuojami viešojo sektoriaus subjektai finansinių ataskaitų sudarymo datą peržiūri valdomo turto balansines vertes, kad nustatytų, ar yra kokių nors požymių, kad jų valdomo turto vertė sumažėjo. Jei tokių požymių yra, nustatoma tokio turto atsiperkamoji vertė, kuri palyginama su balansine turto verte. Jei atsiperkamoji vertė mažesnė už balansinę vertę, jų skirtumai pripažįstami nuvertėjimo nuostoliais.

Ilgalaikio materialiojo turto, vertinamo tikrąja verte, atveju, jei ataskaitinio laikotarpio pabaigoje tokio turto tikroji vertė nustatoma mažesnė negu buvo ankstesnio ataskaitinio laikotarpio pabaigoje, tikrosios vertės rezervas mažinamas ankstesnio ataskaitinio laikotarpio pabaigoje nustatytos tikrosios vertės ir ataskaitinio laikotarpio pabaigoje nustatytos vertės skirtumo suma. Jeigu apskaičiuotas skirtumas yra didesnis už tikrosios vertės rezervo likutį, priskiriamą šiam turtui, skirtumo, viršijančio tikrosios vertės likutį, suma rodoma kaip nuostolis dėl turto nuvertėjimo veiklos rezultatų ataskaitoje.

**Finansinis turtas**

Finansinis turtas (toliau – FT) įvertinimo tikslais skirstomas į:

• parduoti laikomą FT, prie kurio šiame ataskaitų rinkinyje priskiriami nuosavybės vertybiniai popieriai, t. y. akcijos, dalininkų įnašai. Parduoti laikomas FT finansinės būklės ataskaitoje parodomas tikrąja verte, išskyrus investicijas į vertybinius popierius, kurių kaina aktyviojoje rinkoje neskelbiama ir kurių tikrosios vertės negalima nustatyti; dalininkų įnašus į viešąsias įstaigas (kurios nėra kontroliuojami ar asocijuotieji subjektai), įnašus į tarptautines organizacijas, kurie įvertinami įsigijimo savikaina, atėmus nuvertėjimo nuostolius. Prie tokio turto priskiriamos bendrovių, kuriose Savivaldybei priklauso mažesnė negu 20 procentų nuosavybės dalis;

• iki išpirkimo termino laikomą FT (įsigytos kitų subjektų obligacijos su išpirkimo data), kuris, jei ilgalaikis, – vertinamas amortizuota savikaina, jei trumpalaikis, – įsigijimo savikaina, atėmus nuvertėjimo nuostolius;

• gautinas sumas (prie kurių priskiriamos ir suteiktos paskolos). Ilgalaikės vertinamos amortizuota savikaina (neatsižvelgiant į tai, ar viešojo sektoriaus subjektas ketina jas laikyti iki atsiskaitymo termino). Kai palūkanų norma yra nustatyta teisės aktuose, taikoma pastaroji. Trumpalaikės vertinamos įsigijimo savikaina, atėmus nuvertėjimo nuostolius.

FT tikrosios vertės pasikeitimas parodomas finansinės ir investicinės veiklos rezultate.

Savivaldybės investicijos į kontroliuojamus ir asocijuotuosius subjektus vertinamos taikant nuosavybės metodą, kai FT vertė prilyginama kontroliuojamų ne viešojo sektoriaus subjektų ir asocijuotųjų subjektų nuosavo kapitalo vertei. Apskaičiuojant nuosavybės metodo įtaką investicijoms į Savivaldybės įmones, investuotojui tenkančios grynojo turto dalies (nuosavo kapitalo) pokytis skaičiuojamas kartu su dotacija ilgalaikiam turtui įsigyti.

**Biologinis turtas**

Biologinis turtas pripažįstamas ir registruojamas apskaitoje, jei atitinka šiuos turto pripažinimo kriterijus:

* viešojo sektoriaus subjektas turi teisę tuo turtu disponuoti ir jį kontroliuoti, įskaitant teisę apriboti galimybę juo naudotis kitiems;
* pagrįstai tikėtina, kad viešojo sektoriaus subjektas būsimaisiais laikotarpiais iš šio turto gaus ekonominės naudos arba šis turtas bus naudojamas socialiniais, kultūriniais, gamtosauginiais, moksliniais, teisėsaugos, pažintiniais tikslais;
* galima nustatyti turto tikrąją vertę, įsigijimo savikainą arba iš turto gautinų būsimų pajamų dabartinę vertę.

Finansinės būklės ataskaitoje biologinis turtas rodomas atskirame straipsnyje – nepriskiriamas nei prie ilgalaikio, nei prie trumpalaikio turto straipsnių.

Viešojo sektoriaus subjektas biologinio turto apskaitą turi tvarkyti pagal biologinio turto vienetus. Keli panašių savybių ir (arba) vienoje teritorijoje (sklype, hektare, viešojo sektoriaus subjektui priskirtoje teritorijoje ar pan.) esantys biologinio turto vienetai apskaitoje gali būti sujungiami ir registruojami kaip vienas atitinkamo turto vienetas.

Atsižvelgiant į paskirtį, biologinis turtas skirstomas į šias grupes (esant poreikiui, viešojo sektoriaus subjektas gali jas smulkinti):

* gyvūnai;
* medynai – šiai grupei priskiriami miško žemėje augantys medynai;
* parkų ir skverų želdiniai;
* daugiamečiai sodiniai (vaismedžių ir vaiskrūmių sodai);
* pasėliai;
* kitas biologinis turtas (kituose punktuose neišvardytas biologinis turtas).

Parkų ir skverų želdiniųįsigijimo (įveisimo) išlaidas biologiniu turtu pripažįsta tie viešojo sektoriaus subjektai, kurie, siekdami teikti gyventojams socialinę, ekonominę ir gamtosauginę naudą, želdinius sodina ir (arba) prižiūri parkuose ir skveruose, neatsižvelgiant į tai, ar žemė, kurioje įveistas želdynas, viešojo sektoriaus subjektui perduota patikėjimo ar panaudos teise. Želdinių įsigijimo ir sodinimo išlaidos kitose teritorijose, negu parkai ir skverai, biologiniu turtu nepripažįstamos, o įsigijimo metu nurašomos į sąnaudas.

Pirminio pripažinimo ir paskesnio vertinimo metu biologinio turto grupės vienetas įvertinamas ir finansinėse ataskaitose parodomas vienu iš šių būdų:

* tikrąją verte, kuri nustatoma pagalStandarto 17 punkto nuostatas;
* įsigijimo ar pasigaminimo savikaina, jei neįmanoma nustatyti turto tikrosios vertės.

**Atsargos**

Sudarant Savivaldybės konsoliduotąsias finansines ataskaitas, atsargos įvertinamos įsigijimo ar pasigaminimo savikaina arba grynąja realizavimo verte, atsižvelgiant į tai, kuri iš jų mažesnė. Atsargos, kurios laikomos numatant jas paskirstyti nemokamai ar už simbolinį mokestį arba numatant jas sunaudoti prekių, skirtų paskirstyti nemokamai ar už simbolinį mokestį, gamybai, vertinamos įsigijimo ar pasigaminimo savikaina. Strateginės atsargos rodomos įsigijimo ar pasigaminimo savikaina.

Atsargų savikainai skaičiuoti taikomi šie atsargų įkainojimo būdai: „pirmas gautas, pirmas išduotas“ (FIFO) arba konkrečių kainų būdas. Atiduoto naudoti veikloje ūkinio inventoriaus vertė atidavimo momentu pripažįstama sąnaudomis.

**Išankstiniai apmokėjimai**

Konsoliduotosios finansinės būklės ataskaitos straipsnyje „Išankstiniai apmokėjimai“ rodomos:

• iš anksto sumokėtos sumos už atsargas, paslaugas, kurios suteiktos per 12 mėnesių nuo paskutinės ataskaitinio laikotarpio dienos, ir kitą trumpalaikį turtą;

• ateinančių laikotarpių sąnaudos (pvz., prenumeratos, nuomos) – sumos, sumokėtos (užregistruotos apskaitoje) einamuoju ir ankstesniu ataskaitiniais laikotarpiais, kurios bus pripažintos sąnaudomis ateinančiais ataskaitiniais laikotarpiais.

Rengiant šį ataskaitų rinkinį, išankstiniai apmokėjimai buvo vertinami įsigijimo savikaina, sumažinta nuvertėjimo nuostoliais.

**Per vienerius metus gautinos sumos**

Per vienerius metus gautinos sumos – per 12 mėnesių nuo paskutinės ataskaitinio laikotarpio dienos gautinos sumos. Šios sumos konsoliduotoje finansinės būklės ataskaitoje rodomos verte, apskaičiuojama iš jų įsigijimo savikainos atėmus įvertintas neatgautinas sumas. Per vienerius metus gautinos sumos skirstomos į:

• gautinas trumpalaikes finansines sumas (po vienerių metų gautinų sumų einamųjų metų dalis, kurią sudaro ilgalaikių paskolų ir kitų ilgalaikių sumų einamųjų metų dalis, bei gautinos trumpalaikės finansinės sumos, kurias sudaro trumpalaikės paskolos ir kitos gautinos trumpalaikės finansinės sumos);

• gautinus mokesčius ir socialines įmokas;

• gautinas finansavimo sumas;

• gautinas sumas už turto naudojimą, parduotas prekes, turtą, paslaugas;

• sukauptas gautinas sumas;

• kitas gautinas sumas (pvz., gautinos sumos iš rinkliavų, už prarastą turtą (išieškotos sumos už padarytą žalą), atskaitingų asmenų grąžintinos sumos, gautini veiklos mokesčiai, palūkanos, dividendai, gautinos grąžintinos finansavimo sumos ir kt.).

Gautinų sumų ir išankstinių apmokėjimų sumų nuvertėjimo nuostoliai pradedami skaičiuoti suėjus prievolės įvykdymo terminui. Taikomi tokie nuvertėjimo procentai:

| **Gautinų sumų ir išankstinių apmokėjimų grupės** | **Įsiskolinimas pavėluotas grąžinti** | | | | |
| --- | --- | --- | --- | --- | --- |
| 0 dienų | 1–90 dienų | 91–180 dienų | 181–360 dienų | Daugiau kaip 361 diena |
|  | **Nuvertėjimas** | | | | |
| **Patikimi skolininkai** | 0 % | 0 % | 25 % | 50 % | 100 % |
| **Skolininkai su rizika** | 0 % | 25 % | 50 % | 100 % | 100 % |
| **Nepatikimi skolininkai** | 0 % | 100 % | 100 % | 100 % | 100 % |
| **Išankstiniai apmokėjimai** | 0 % | 0 % | 0 % | 0 % | 100 % |
| **Paskolos** | 0 % | 0 % | 25 % | 50 % | 100 % |
| **Atskaitingi asmenys** | 0 % | 0 % | 0 % | 0 % | 100 % |
| **Gautini dividendai** | 0 % | 0 % | 0 % | 0 % | 100 % |

Gautinos sumos ir išankstinio apmokėjimo nuvertėjimo sumos kaupiamos kontrarinėse sąskaitose, užregistravus gautinų sumų ar išankstinių apmokėjimų nuvertėjimą, balansinė vertė sumažėja, tačiau pirminėje registravimo sąskaitoje išlieka įsigijimo savikaina.

**Pinigai ir pinigų ekvivalentai**

Pinigai – pinigai, esantys kasoje, bankų sąskaitose ir pervesti, bet dar negauti pinigai. Pinigų ekvivalentai – trumpalaikės (iki trijų mėnesių) likvidžios investicijos, kurios gali būti greitai iškeičiamos į tam tikras pinigų sumas ir kurių vertės pokyčio rizika yra nereikšminga. Investicijos į nuosavybės vertybinius popierius nepriskiriamos prie pinigų ekvivalentų.

Pinigai ir jų ekvivalentai priskiriami prie trumpalaikio turto, jei pinigų ir jų ekvivalentų naudojimo arba disponavimo jais laikas apribojamas ilgiau nei 12 mėnesių; skaičiuojant nuo paskutinės einamojo ataskaitinio laikotarpio dienos, jie priskiriami prie ilgalaikio finansinio turto (pvz., ilgalaikiai indėliai, kuriais negalima laikinai disponuoti ilgiau nei 12 mėnesių).

**Finansavimo sumos, finansavimo pajamos ir finansavimo sąnaudos**

Finansinėse ataskaitose finansavimo sumų (toliau – FS) straipsnyje parodomas Savivaldybės gautas finansavimas iš valstybės biudžeto, iš Europos Sąjungos, užsienio valstybių, tarptautinių organizacijų ir iš kitų šaltinių (socialinės apsaugos fondų arba privataus sektoriaus). Savivaldybės konsoliduotoje finansinės būklės ataskaitoje FS iš kitų savivaldybių biudžetų rodomos eilutėje „Iš kitų šaltinių“.

Gautos (gautinos) ir panaudotos finansavimo sumos arba jų dalis iždo apskaitoje pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos. Asignavimų valdytojams perduotos finansavimo sumos, kurios buvo gautos iš valstybės biudžeto, iždo, sąnaudomis nepripažįstamos, bet registruojamos perduotos finansavimo sumos.

Kai Savivaldybės kontroliuojami subjektai padaro sąnaudas, kurios finansuojamos iš valstybės ar Savivaldybės gaunamų FS, jų sumai pripažįstamos finansavimo pajamos. Jei FS jau gautos, kartu registruojamas FS panaudojimas, jei bus gautos – kartu registruojamos sukauptos finansavimo pajamos.

Finansavimo sąnaudos iždo apskaitoje registruojamos, kai asignavimų valdytojai finansuojami iš Savivaldybės biudžeto pajamų.

Jei pagal sutartį, išskyrus finansavimo ar paramos sutartį, padarytas išlaidas kompensuoja kitas, tokia kompensacija nelaikoma finansavimo suma ir registruojama kaip sąnaudų sumažinimas arba suteiktų paslaugų pajamos, atsižvelgiant į sutarties sąlygas.

**Turto perdavimo sutartys**

Nuoma, finansinė nuoma (lizingas).

Ar nuoma priskirtina veiklos nuomai, ar finansinei nuomai, nustatoma nuomos laikotarpio pradžioje pagal sutarties turinį (neatsižvelgiant į sutarties teisinę formą). Jeigu nuomininkas ir nuomotojas susitaria pakeisti nuomos sutarties sąlygas (išskyrus jos pratęsimą) ir dėl to pasikeičia nuomos rūšis, toks susitarimas laikomas nauja sutartimi.

Pagal finansinės nuomos sutartį įsigyto turto nusidėvėjimui skaičiuoti taikomi tie patys principai kaip ir kito tos pačios grupės panašaus nuosavo ar patikėjimo teise valdomo turto nusidėvėjimui skaičiuoti. Jei finansinės nuomos sutartyje nenumatyta, kad nuosavybės teisė į turtą finansinės nuomos laikotarpio pabaigoje pereina finansinės nuomos paslaugos gavėjui arba jei finansinės nuomos paslaugos gavėjas neketina jo įsigyti pasibaigus šiam laikotarpiui, turtas nudėvimas per trumpesnį iš šių laikotarpių: sutartyje nustatytą finansinės nuomos laikotarpį arba turto naudingo tarnavimo laiką.

Nutraukus sutartį, finansinės nuomos paslaugos gavėjo nuostoliai, susidarę dėl prievolės kompensuoti finansinės nuomos sutarties nutraukimo išlaidas, registruojami kaip ataskaitinio laikotarpio kitos pagrindinės veiklos sąnaudos.

Veiklos nuomos mokesčiai nuomininko pripažįstami sąnaudomis tolygiai per nuomos laikotarpį, jeigu jie nepriskiriami gaminamos produkcijos ar ilgalaikio turto savikainai. Veiklos nuomos sąnaudos paskirstomos tolygiai per nuomos laikotarpį ir tuo atveju, kai nuomos mokestis nustatomas nelygiomis sumomis.

Išsinuomoto turto paprastojo remonto ir eksploatavimo išlaidos pripažįstamos sąnaudomis. Išsinuomotojo turto esminio pagerinimo išlaidos registruojamos kaip atskiras turto vienetas ir pripažįstamos sąnaudomis per likusį nuomos laikotarpį, jeigu tų išlaidų nuomotojas nekompensuoja.

**Panauda**

Turtas, gautas pagal panaudos sutartis, registruojamas nebalansinėse sąskaitose turto kontrolei užtikrinti. Pagal panaudos sutartį gauto turto paprastojo remonto ir eksploatavimo išlaidos pripažįstamos sąnaudomis; esminio pagerinimo išlaidos registruojamos kaip atskiras turto vienetas ir pripažįstamas sąnaudomis per likusį panaudos laikotarpį, jeigu tų išlaidų panaudos davėjas nekompensuoja. Pagal panaudos sutartį perduoto turto ir jo nusidėvėjimo bei jo sąnaudų apskaitą tvarko ir finansinėse ataskaitose rodo panaudos davėjas.

**Patikėjimo teisė**

Turtas, valdomas patikėjimo teise arba gautas kaip turtinis įnašas, registruojamas apskaitoje ir rodomas Savivaldybės konsoliduotose finansinėse ataskaitose, remiantis tais pačiais principais kaip ir nuosavybės teise valdomas turtas.

**Finansiniai įsipareigojimai**

Finansiniai įsipareigojimai (toliau – FĮ) skirstomi į ilgalaikius ir trumpalaikius. FĮ apskaitoje registruojami tik tada, kai viešojo sektoriaus subjektas prisiima įsipareigojimą sumokėti pinigus ar atsiskaityti kitu finansiniu turtu. Įsipareigojimai pagal nepradėtus vykdyti sandorius nepripažįstami finansiniais įsipareigojimais tol, kol jie neatitinka FĮ apibrėžimo.Finansinėse ataskaitose FĮ (išskyrus trumpalaikius, kurie nesusiję su rinkos kainomis) parodomi taip:

• FĮ, susiję su rinkos kainomis – tikrąja verte;

• iš suteiktų garantijų kilę FĮ – tikrąja verte;

• kiti ilgalaikiai FĮ – amortizuota savikaina;

• trumpalaikiai FĮ – įsigijimo savikaina.

**Atidėjiniai**

Atidėjinys – įsipareigojimas, kurio galutinės įvykdymo sumos arba įvykdymo laiko negalima tiksliai nustatyti, tačiau galima patikimai įvertinti.

Atidėjiniai pripažįstami ir registruojami, kai atitinka visus šiuos pripažinimo kriterijus:

• turimas įsipareigojimas (teisinė prievolė arba neatšaukiamas pasižadėjimas) dėl buvusiojo įvykio;

• tikimybė, kad įsipareigojimą reikės padengti turtu yra didesnė už tikimybę, kad nereikės; įsipareigojimo suma gali būti patikimai įvertinta.

Atidėjinio sumos dydžio įvertinimo metodai: individualus, statistinis. Metodas atidėjinio sumos dydžiui nustatyti pasirenkamas pagal aplinkybes.

Paskutinę kiekvieno ataskaitinio laikotarpio dieną atidėjiniai peržiūrimi ir jų vertė koreguojama, atsižvelgiant į naujus įvykius ir aplinkybes. Jei paaiškėja, kad įsipareigojimų turtu dengti nereikės ar atidėjinio suma sumažėjo, atidėjiniai panaikinami arba sumažinami, mažinat finansinės būklės ataskaitos straipsnių „Ilgalaikiai atidėjiniai“ arba „Ilgalaikių atidėjinių einamųjų metų dalis ir trumpalaikiai atidėjiniai” sumas.

Ilgalaikiai atidėjiniai diskontuojami iki dabartinės jų vertės. Atidėjinys naudojamas tik tam tikslui, kuriam buvo sudarytas.

**Savivaldybės skola ir kitos skolinimosi išlaidos**

Savivaldybės vardu gautos trumpalaikės ir ilgalaikės paskolos iš vidaus ir užsienio kreditorių apskaitomos Savivaldybės ižde, vadovaujantis Lietuvos Respublikos valstybės skolos įstatymo nuostatomis bei apskaitos principais, metodais ir taisyklėmis, nustatytomis 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ bei kituose VSAFAS.

**Mokesčių pajamos**

Mokesčių pajamos pripažįstamos pagal kaupimo principą, atsiradus mokesčio prievolei, nepriklausomai nuo pinigų gavimo momento.

Praėjusių ataskaitinių laikotarpių mokesčių pajamų perskaičiavimas dėl atsiradusių naujų ar pasikeitusių aplinkybių, tarp jų ir kai mokesčių mokėtojai arba mokesčių administratorius patikslina praėjusių laikotarpių mokesčių deklaracijas ir ataskaitas, įtraukiamas į to laikotarpio, kai atliekamas patikslinimas, pajamas.

Mokesčių pajamų ir jų surinkimo, administravimo sąnaudų tarpusavio užskaita neatliekama.

**Kitos pajamos**

Pajamos, rodomos Savivaldybės konsoliduotose finansinėse ataskaitose tą ataskaitinį laikotarpį, kurį yra uždirbamos, nepriklausomai nuo pinigų gavimo momento.

Savivaldybės pajamų iš baudų, delspinigių ir kitų netesybų pripažinimas: jei iki prievolės įvykdymo momento labiau tikėtina, kad pinigai nebus gauti, arba akivaizdu, kad skolos išieškojimo išlaidos viršys apskaičiuotą gautiną sumą, pajamos pripažįstamos tik tada, kai gaunami pinigai; jei prievolės įvykdymas yra labiau tikėtinas negu neįvykdymas, pajamos ir susijusios gautinos sumos pripažįstamos tada, kai skolininkui atsiranda prievolė sumokėti šias sumas.

**Sąnaudos**

Savivaldybės sąnaudos pripažįstamos ir registruojamos apskaitoje tą ataskaitinį laikotarpį, kurį jos buvo padarytos, – kai uždirbamos su jomis susijusios pajamos, neatsižvelgiant į pinigų išleidimo laiką. Veiklos rezultatų ataskaitoje sąnaudos grupuojamos pagal tai, kokią veiklą vykdant jos buvo padarytos. Sąnaudų grupės pagal veiklos rūšis: pagrindinės veiklos sąnaudos, kitos veiklos sąnaudos ir finansinės ir investicinės veiklos sąnaudos. Sąnaudų grupavimas nepriklauso nuo to, iš kokių finansavimo šaltinių ar kokių pajamų jos apmokamos.

Savivaldybės konsoliduotoje veiklos rezultatų ataskaitoje rodomos pagrindinės veiklos sąnaudos, sugrupuotos pagal pagrindines valstybės funkcijas:

• bendrų valstybės paslaugų;

• gynybos;

• viešosios tvarkos ir visuomenės apsaugos;

• ekonomikos;

• aplinkos apsaugos;

• būsto ir komunalinio ūkio;

• sveikatos apsaugos;

• sąnaudos, susijusios su poilsiu, kultūra ir religija;

• švietimo;

• socialinės apsaugos.

Šiame ataskaitų rinkinyje prie kitos veiklos rezultatų priskiriama:

• nuostoliai arba pelnas iš ilgalaikio materialiojo ir nematerialiojo turto perleidimo;

• sąnaudos, susijusios su atsitiktiniu turto pardavimu;

• sąnaudos, susijusios su pajamų, rodomų kitos veiklos pajamų straipsnyje, uždirbimu, tarp jų sąnaudos, susijusios su komercine veikla (turto nuoma, paslaugų teikimas ir pan.). Prie tokių sąnaudų priskiriamos šioms paslaugoms teikti naudojamo ilgalaikio materialiojo turto nusidėvėjimo sąnaudos (jei ilgalaikio materialiojo turto vienetas naudojamas tik nepagrindinei veiklai), komunalinių paslaugų sąnaudos, darbo užmokestis ir kitos sąnaudos, susijusios su kita veikla, ir pan.

Prie finansinės ir investicinės veiklos sąnaudų priskiriama:

• nuostoliai dėl valiutų kurso pasikeitimo;

• delspinigiai ir baudos už pavėluotus atsiskaitymus;

• palūkanų sąnaudos už paskolas ir kitus skolinius įsipareigojimus;

• finansinio turto perleidimo ir perkainojimo nuostoliai;

• kitos finansinės ir investicinės veiklos sąnaudos.

Prie sąnaudų taip pat priskiriami ir nuostoliai dėl nuosavybės metodo taikymo bei sąnaudos dėl apskaitos politikos keitimo esminio klaidų taisymo poveikio ankstesniems ataskaitiniams laikotarpiams.

**Segmentai**

Veiklos segmentas pagal valstybės funkciją – veiklos dalis, apimanti vienos valstybės funkcijos atlikimą. Sąnaudos ir pinigų srautai prie veiklos segmentų priskiriami pagal tai, kokioms valstybės funkcijoms vykdyti skiriami ir naudojami ištekliai. Prie tam tikro segmento priskirtas sąnaudas ir pinigų srautus sudaro sumos, kurios tiesiogiai priskiriamos prie segmento, ir sumos, kurios gali būti netiesiogiai, tačiau pagrįstai priskiriamos prie segmento. Jei sąnaudų ir pinigų srautų priskyrimo prie konkretaus segmento pagrindas yra neaiškus, šios sumos priskiriamos prie didžiausią veiklos dalį apimančio segmento. Šiame ataskaitų rinkinyje informacija pagal segmentus teikiama apie pagrindinės veiklos sąnaudas ir pinigų srautus.

**Nuosavybės metodo įtaka**

Nuosavybės metodas – apskaitos metodas, kai investicija iš pradžių apskaitoje registruojama įsigijimo savikaina, o vėliau jos vertė didinama ar mažinama, atsižvelgiant į ūkio subjekto, į kurį investuota, investuotojui tenkančios grynojo turto dalies pokyčius po įsigijimo.

Savivaldybei tenkanti kontroliuojamų ne viešojo sektoriaus subjektų nuosavo kapitalo dalis, atėmus investicijos į tą subjektą įsigijimo savikainą, rodo investicijos vertės pokytį ir yra rodoma finansinės būklės ataskaitos straipsnyje „Nuosavybės metodo įtaka“. Nuosavybės metodo įtaką didina Savivaldybės kontroliuojamų neviešojo sektoriaus subjektų uždirbtas pelnas ir mažina tų subjektų patirti nuostoliai.

**Perėjimas nuo anksčiau taikytos apskaitos politikos prie VSAFAS ir klaidų taisymas**

Pastebėtos praėjusių ataskaitinių laikotarpių esminės ir neesminės klaidos taisomos einamojo ataskaitinio laikotarpio viešojo sektoriaus subjektų finansinėse ataskaitose iki jų patvirtinimo Viešojo sektoriaus apskaitos ir ataskaitų konsolidavimo informacinėje sistemoje dienos. Jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir rodomas toje pačioje veiklos rezultatų ataskaitos eilutėje, kurioje buvo pateikta klaidinga informacija. Jei apskaitos klaida esminė, jos taisymas registruojamas tam skirtoje sąskaitoje ir rodomas veiklos rezultatų ataskaitos straipsnyje „Apskaitos politikos keitimo ir esminių klaidų taisymo įtaka“. Lyginamoji ataskaitinio laikotarpio finansinė informacija pateikiama tokia, kokia buvo, t. y. nekoreguojama.

Lietuvos Respublikos finansų ministro 2022 m. birželio 13 d. įsakymu Nr. 1K-211 patvirtinus viešojo sektoriaus subjektų privalomąjį bendrąjį sąskaitų planą, patikslintos VSS privalomojo bendrojo sąskaitų plano sąskaitos.

Sąskaitų plano nematerialiojo turto sąskaitos – vietoje patentai ir kitos licencijos nurodant patentai, autorių ir kitos teisės, o vietoje literatūros, mokslo ir meno kūriniai – nematerialiosios vertybės, kurios apima išlikusių unikalių istorinių, kultūrinių, etnologinių ir kitais požiūriais vertingų, bendruomenėms reikšmingų nematerialaus kultūros paveldo elementų tekstinius, vaizdo arba garso įrašus, literatūros, mokslo ar meno kūrinius ir jų įrašus ir neriboto tarnavimo laiko autorių teises, kurios tenkina nematerialiojo turto pripažinimo kriterijus;

Sąskaitų planas papildytas detalesnėmis ilgalaikio materialiojo turto sąskaitomis žemei apskaityti, išskiriant laisvą valstybinę žemę, sklypus (valstybinę žemę) ir sklypus (savivaldybių žemę);

Patikslintos ilgalaikio materialiojo turto sąskaitos statiniams apskaityti, išskiriant atskiras sąskaitas infrastruktūros statiniams ir kitiems statiniams;

Patikslintas sąskaitų grupavimas, nustatant, kad kitos vertybės būtų registruojamos ne kartu su kitu ilgalaikiu materialiuoju turtu ir kitas ilgalaikis turtas būtų registruojamas ne kartu su mineraliniais ištekliais, papildant sąskaitų planą sąskaitomis šiam turtui registruoti.

**III SKYRIUS**

**PASTABOS**

1. ***Nematerialusis turtas***

Nematerialiojo turto balansinės vertės pagal turto grupes pasikeitimas per ataskaitinį laikotarpį pateiktas šio aiškinamojo rašto P3 priede.

Didžiausią dalį Savivaldybės konsoliduotojo nematerialiojo turto, kaip ir 2021 m., sudarė kitas nematerialusis turtas – 497,20 tūkst. eurų (2021 m. gruodžio 31 d. – 525,91 tūkst. eurų) bei programinė įranga ir jos licencijos – 61,87 tūkst. eurų (2021 m. gruodžio 31 d. – 92,40 tūkst. eurų). Per 2022 m. nematerialiojo turto balansinė vertė sumažėjo 58,93 tūkst. eurų.

Per 2022 m. nematerialiojo turto buvo įsigyta už 32,94 tūkst. eurų (2021 m. gruodžio 31 d. – už 101,73 tūkst. eurų), t. sk. nupirkta programinės įrangos ir jos licencijų už 25,83 tūkst. eurų, kito nematerialiojo turto – už 6,15 tūkst. eurų. Neatlygintinai gauta programinės įrangos ir jos licencijų už 0,66 tūkst. eurų.

Per 2022 m. buvo apskaičiuota 155,90 tūkst. eurų (2021 m. gruodžio 31 d. – 155,48 tūkst. eurų) nematerialiojo turto amortizacijos, ir ataskaitinio laikotarpio pabaigoje sukaupta amortizacijos suma sudarė 1 750,43 tūkst. eurų (2021 m. gruodžio 31 d. – 1 619,22 tūkst. eurų).

Nematerialusis turtas per 2022 m. nenuvertėjo (2021 m. gruodžio 31 d. nuvertėjimo nebuvo).

Per 2022 m. nurašyta nematerialiojo turto įsigijimo verte už 34,69 tūkst. eurų, sukaupta nurašyto turto amortizacijos suma – 24,69 tūkst. eurų, likutinė vertė sudarė 10,0 tūkst. eurų.

Per 2022 m. pergrupuoto kito nematerialiojo turto vertė įsigijimo savikaina – 73,91 tūkst. eurų, programinės įrangos ir jos licencijų – 0,12 tūkst. eurų. Šią sumą sudaro iš nebaigtos statybos sąskaitos turto grupės perduotų baigtų darbų vertė.

Nematerialiojo turto, kurio naudingo tarnavimo laikas neribotas, balansinė vertė sudarė 1,01 tūkst. eurų. Tai Žemaičių dailės muziejaus saugomi literatūros, mokslo ir meno kūriniai.

Nematerialiojo turto, kuris yra visiškai amortizuotas, tačiau vis dar naudojamas viešojo sektoriaus subjekto veikloje, įsigijimo ar pasigaminimo savikainą sudaro 1,377,82 tūkst. eurų.

Valstybei nuosavybės teise priklausančio Savivaldybės patikėjimo teise valdomo nematerialiojo turto Plungės rajono savivaldybė neturi.

***2. Ilgalaikis materialusis turtas***

Pasikeitus 12-ojo „Ilgalaikis materialusis turtas“ ir 13-ojo VSAFAS „Nematerialusis turtas“ nuostatoms, sukurtos naujos duomenų įvedimo formos VSAKIS sistemoje. Teikiant į VSAKIS 2022 m. informaciją apie ilgalaikio materialiojo turto, vertinamo įsigijimo savikaina, balansinės vertės pasikeitimą per ataskaitinį laikotarpį ir informaciją apie ilgalaikio materialiojo turto, vertinamo tikrąja verte, balansinės vertės pasikeitimą, pateikta detalizuota informacija apie ilgalaikio materialiojo turto vertę ataskaitinio laikotarpio pradžiai, t. y. 2022 m. sausio 1 dienai.

Ilgalaikio materialiojo turto, vertinamo įsigijimo savikaina, balansinės vertės pagal turto grupes pasikeitimas per ataskaitinį laikotarpį pateiktas šio aiškinamojo rašto P4-1 priede.

Per 2022 m. Savivaldybės konsoliduotasis ilgalaikis materialusis turtas padidėjo 2 560,73 tūkst. eurų ir 2022 m. gruodžio 31 d. sudarė 107 125,13 tūkst. eurų (2021 m. gruodžio 31 d. – 104 564,40 tūkst. eurų). Didžiausią dalį Savivaldybės konsoliduotojo ilgalaikio materialiojo turto sudarė pastatai – 37 203,27 tūkst. eurų (2021 m. gruodžio 31 d. – 36 226,67 tūkst. eurų) bei infrastruktūros ir kiti statiniai – 25 781,29 tūkst. eurų (2021 m. gruodžio 31 d. – 34 669,32 tūkst. eurų). Pastatų turto grupės balansinė vertė ataskaitinio laikotarpio pabaigoje, palyginti su 2021 m. gruodžio 31 d., padidėjo 976,60 tūkst. eurų, t. sk. dėl nupirktų kitų pastatų – už 18,47 tūkst. eurų; neatlygintinai gautų gyvenamųjų ir kitų pastatų įsigijimo verte už 12,54 tūkst. eurų ir iš nebaigtos statybos turto grupės į pastatų turto grupę pergrupuotos vertės – 1 523,70 tūkst. eurų bei nurašyto ir perduoto turto įsigijimo verte už 161,18 tūkst. eurų ir apskaičiuoto bei pergrupuoto nusidėvėjimo per ataskaitinį laikotarpį 507,83 tūkst. eurų skirtumo.

Vietoj infrastruktūros ir kitų statinių turto grupės, išskyrus atskiras sąskaitas, infrastruktūros statinių turto grupės balansinė vertė ataskaitinio laikotarpio pradžioje buvo 22 288,00 tūkst. eurų, kitų statinių – 12 374,87 tūkst. eurų, 6,45 tūkst. eurų perkelta į baldų, biuro įrangos ir kito ilgalaikio materialiojo turto grupę. Per ataskaitinį laikotarpį nupirkta infrastruktūros statinių įsigijimo savikaina už 5,19 tūkst. eurų, neatlygintinai gauta už 386,87 tūkst. eurų, perduota ir nurašyta infrastruktūros statinių įsigijimo verte už 3 090,81 tūkst. eurų. Didžioji dalis infrastruktūros statinių pergrupuota iš nebaigtos statybos ir išankstinių apmokėjimų turto grupės (iš viso pergrupuota įsigijimo verte už 8 558,49 tūkst. eurų). Infrastruktūros statinių įsigijimo vertė laikotarpio pabaigoje sudarė 77 436,59 tūkst. eurų, apskaičiuotas 2 398,06 tūkst. eurų infrastruktūros statinių nusidėvėjimas ir ataskaitinio laikotarpio pabaigoje sukaupta nusidėvėjimo suma sudarė iš viso 51 655,31 tūkst. eurų.

Per 2022 metus nupirkta kitų statinių įsigijimo verte už 35,10 tūkst. eurų, pergrupuota už 87,57 tūkst. eurų, nurašyto turto įsigijimo vertė 9,16 tūkst. eurų. Kitų statinių įsigijimo vertė laikotarpio pabaigoje sudarė 17 081,50 tūkst. eurų. Apskaičiuotas 357,94 tūkst. eurų nusidėvėjimas ir ataskaitinio laikotarpio pabaigoje sukaupta kitų statinių nusidėvėjimo suma sudarė 4 947,01 tūkst. eurų. Per 2022 m. kitų statinių nuvertėjimo nepaskaičiuota (nuvertėjimo suma ataskaitinio laikotarpio pabaigoje – 1,73 tūkst. eurų).

Didžiausią per ataskaitinį laikotarpį įsigyto ilgalaikio materialiojo turto dalį sudarė nebaigta statyba ir išankstiniai apmokėjimai – 7 055,18 tūkst. eurų, iškelta iš nebaigtos statybos ir išankstinių apmokėjimų turto grupės turto už 9 391,70 tūkst. eurų ir pergrupuota į kitas turto grupes. Nebaigtos statybos ir išankstinių apmokėjimų likutis 2022 m. gruodžio 31 d. sumažėjo 2 336,51 tūkst. eurų ir buvo 23 298,58 tūkst. eurų (2021 m. gruodžio 31 d. buvo 25 635,09 tūkst. eurų). Savivaldybės administracijos nebaigtos statybos ir išankstinių mokėjimų sąskaitos likutis ataskaitinio laikotarpio pabaigoje buvo 21 828,71 tūkst. eurų (sumažėjo palyginti su 2021 m. gruodžio 31 d. – 2 275,75 tūkst. eurų); Plungės socialinių paslaugų centro ir VšĮ „Plungės futbolas“ nebaigtos statybos likutis išliko nepakitęs ir 2022 m. gruodžio 31 d. atitinkamai sudarė 1 159,35 tūkst. eurų ir 109,16 tūkst. eurų. Iš to skaičiaus išankstiniai mokėjimai už ilgalaikį materialųjį turtą sumažėjo 37,74 tūkst. eurų ir 2022 m. gruodžio 31 d. sudarė 21,60 tūkst. eurų.

Per 2022 m. ilgalaikio materialiojo turto, vertinamo įsigijimo savikaina, buvo įsigyta už 9 280,98 tūkst. eurų (2021 m. gruodžio 31 d. – 14 630,89 tūkst. eurų); parduoto, perduoto ir nurašyto turto suma per ataskaitinį laikotarpį – 4 071,23 tūkst. eurų. Apskaičiuotas 4287,14 tūkst. eurų (2021 m. gruodžio 31 d. - 3 739,90 tūkst. eurų) ilgalaikio materialiojo turto, vertinamo įsigijimo savikaina, nusidėvėjimas, ir ataskaitinio laikotarpio pabaigoje sukaupta nusidėvėjimo suma sudarė iš viso 76 381,95 tūkst. eurų (2021 m. gruodžio 31 d. – 73 027,86 tūkst. eurų).

Per 2022 m. ilgalaikio materialiojo turto nuvertėjimo nepaskaičiuota, nenurašyta ir neperduota nuvertėjusio turto, ataskaitinio laikotarpio pabaigoje sukaupta nuvertėjimo suma – 9,13 tūkst. eurų (2021 m. gruodžio 31 d. – 9,13 tūkst. eurų).

Materialiojo turto, vertinamo įsigijimo savikaina, kuris yra visiškai nudėvėtas, tačiau vis dar naudojamas veikloje, įsigijimo savikainą sudaro 24 673,53 tūkst. eurų.

Pagal finansinės nuomos (lizingo) požymius atitinkančias sutartis įsigyto turto, kurio finansinės nuomos (lizingo) sutarties laikotarpis nėra pasibaigęs, likutinė vertė 757,70 tūkst. eurų;

Turto, dėl kurio sudarytos valdžios ir privataus sektorių partnerystės sutartys, nėra.

Materialiojo turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija, nėra.

Materialiojo turto, kuris laikinai nenaudojamas veikloje, nėra.

Pastatų, kurie nenaudojami įprastoje veikloje, bet yra laikomi vien tik pajamoms iš nuomos gauti, likutinė vertė – 3 595,16 tūkst. eurų.

Ilgalaikio materialiojo turto, vertinamo tikrąja verte, balansinės vertės pagal turto grupes pasikeitimas per ataskaitinį laikotarpį pateiktas šio aiškinamojo rašto P4-2 priede.

Žemės balansinė vertė ataskaitinio laikotarpio pabaigoje, palyginti su praėjusiu laikotarpiu, padidėjo 88,48 tūkst. eurų ir sudarė 693,51 tūkst. eurų (2021 m. gruodžio 31 d. – 605,03 tūkst. eurų). Žemės sklypų (valstybinė žemė) įsigijimo savikaina padidėjo už 304,61 tūkst. eurų bei sumažėjo tikrosios vertės pokytis už 278,42 tūkst. eurų dėl nemokamai gautų sklypų iš kito viešojo sektoriaus subjekto, ataskaitinių metų pabaigoje balansinė vertė sudarė 519,59 tūkst. eurų. Žemės sklypų (savivaldybių žemė) įsigijimo savikaina nepasikeitė ir sudarė 117,12 tūkst. eurų, o dėl tikrosios vertės pokyčio padidėjimo 15,68 tūkst. eurų, ataskaitinių metų pabaigoje balansinė vertė padidėjo ir sudarė 173,92 tūkst. eurų. Paskutinė tikrosios žemės vertės nustatymo data – 2022 m. gruodžio 31 d.

Kultūros ir kitų vertybių balansinė vertė, palyginus su 2021 m. gruodžio 31 d., sumažėjo 368,34 tūkst. eurų dėl tikrosios vertės pokyčio per ataskaitinį laikotarpį (- 434,67 tūkst. eurų) ir įsigijimo savikainos pokyčio 66,33 tūkst. eurų.

Valstybei nuosavybės teise priklausančio Savivaldybės patikėjimo teise valdomo ilgalaikio materialiojo turto balansinė vertė pagal turto grupes ataskaitinio laikotarpio pabaigoje nurodyta šio aiškinamojo rašto P4 priede.

1. ***Finansinis turtas***

Ilgalaikio finansinio turto balansinė vertė ataskaitinio laikotarpio pabaigoje, palyginti su 2021 m. gruodžio 31 d., padidėjo 2 184,24 tūkst. eurų ir sudarė 13 379,08 tūkst. eurų. Didžiausią įtaką pasikeitimui turėjo investicijos įsigijimo savikainos padidėjimas į kontroliuojamus ne viešojo sektoriaus ir asocijuotuosius subjektus, dėl 2021 m. sausio 1 d įsigaliojusio Lietuvos Respublikos finansų ministro įsakymo Nr. 1K-389 „Dėl viešojo sektoriaus apskaitos ir finansinės atskaitomybės 14-ojo standarto patvirtinimo“ pakeitimo, pagal kurį keičiasi investicijos, apskaitomos nuosavybės metodu, įsigijimo savikainos registravimas kontroliuojamose ne viešojo sektoriaus bendrovėse, atsižvelgiant į bendrovių gautas dotacijas ilgalaikiam turtui įsigyti.

Ilgalaikio finansinio turto sudėtyje didžiausią dalį (99,99 proc.) sudaro investicijos į kontroliuojamus ne viešojo sektoriaus ir asocijuotuosius subjektus – 13 377,94 tūkst. eurų; iš to skaičiaus – investicija į kontroliuojamas uždarąsias akcines bendroves „Plungės autobusų parkas“, „Plungės šilumos tinklai“, „Telšių regiono atliekų tvarkymo centras“, „Plungės vandenys“ – 12 621,32 tūkst. eurų, investicija į Savivaldybės įmonę „Plungės būstas“ – 756,40 tūkst. eurų, VšĮ Šateikių vaikų dienos centrą, VŠĮ „Susitaikinimo sodyba“ ir VšĮ „Vandens bokštas“ – 0,22 tūkst. eurų. Kontroliuojamų uždarųjų akcinių bendrovių, Savivaldybės įmonių ir viešųjų įstaigų jungtinės finansinės būklės ataskaitos (balansai) pateiktos šio aiškinamojo rašto P27 prieduose.

Investicijos į kontroliuojamus viešojo sektoriaus subjektus nesikeitė ir 2022 m. gruodžio 31 d sudarė 369,0 tūkst. eurų. Konsoliduotame finansinių ataskaitų rinkinyje eliminuota investicija į kontroliuojamus viešojo sektoriaus subjektus suma – 369,0 tūkst. eurų, kurią sudaro:

investicija į viešąją įstaigą Plungės rajono savivaldybės ligoninę – 293,38 tūkst. eurų;

investicija į viešąją įstaigą Plungės rajono greitąją medicinos pagalbą – 75,42 tūkst. eurų;

investicija į viešąją įstaigą Plungės bendruomenės centrą – 0,2 tūkst. eurų;

investicija į viešąją įstaigą „Plungės futbolas“ – 1 euras;

investicija į viešąją įstaigą Plungės atvirą jaunimo centrą – 0 eurų.

Investicijų į kitus subjektus, kurios priskiriamos prie parduoti laikomo finansinio turto, įsigijimo savikaina padidėjo 0,37 tūkst. eurų dėl apskaitytos uždarosios bendrovės „Alsėdžių vaistinė“ investicijos ir ataskaitinių metų pabaigoje sudarė 0,63 tūkst. eurų (2021 m. gruodžio 31 d. – 0,26 tūkst. eurų). Investicija į viešąją įstaigą Žemaitijos sporto, sveikatingumo ir turizmo centrą – 0,03 tūkst. eurų ir investicija į uždarąją akcinę bendrovę „Toksika“ – 0,23 tūkst. eurų. Duomenys apie parduoti laikomo finansinio turto pokyčius pateikti P5 priede.

Kontroliuojamų akcinių ir uždarųjų akcinių bendrovių ir valstybės ir Savivaldybės įmonių jungtinės finansinės būklės ataskaita (balansas) sudaroma, sumuojant visų kontroliuojamų subjektų finansinės būklės ataskaitos (balanso) finansines eilutes. Tam tikras bendroves Savivaldybė valdo ne 100 proc. (pvz., UAB „Telšių regiono atliekų tvarkymo centras“ valdoma 25 proc.), todėl finansinio turto straipsnyje parodyta tik Savivaldybei tenkanti dalis, o jungtinėje finansinės būklės ataskaitoje parodyta 100 proc. įmonių kapitalo.

Kontroliuojamų akcinių ir uždarųjų akcinių bendrovių jungtinėje finansinės būklės ataskaitoje 2022 m. nuosavas kapitalas didėjo 2 586,23 tūkst. eurų dėl padidėjusios investicijos į UAB „Plungės vandenys“ – 3 298,62 tūkst. eurų, dėl padidėjusio ataskaitinių metų nepaskirstytojo nuostolio – 618,32 tūkst. eurų ir sumažėjusių rezervų 94,07 tūkst. eurų pokyčio. Iš to skaičiaus įstatinis kapitalas arba įmonės savininko (dalininko) kapitalas, palyginti su 2021 m., didėjo 3 298,62 tūkst. eurų ir sudarė 10 461,72 tūkst. eurų (2021 m. gruodžio 31 d. – 7 163,10 tūkst. eurų).

Valstybės ir Savivaldybės įmonių jungtinėje finansinės būklės ataskaitoje (6 priedas) 2022 m. nuosavas kapitalas sumažėjo 2,46 tūkst. eurų dėl SĮ „Plungės būstas“ ataskaitinių metų pelno padidėjimo 0,4 tūkst. eurų ir sumažėjusių rezervų 2,86 tūkst. eurų pokyčio. Įstatinis kapitalas arba įmonės savininko (dalininko) kapitalas, palyginti su 2021 m., išliko nepakitęs ir sudarė 569,59 tūkst. eurų.

Plungės rajono savivaldybės administracijos direktoriaus 2022 m. balandžio 28 d. įsakymu Nr. DE-453 patvirtintas Savivaldybės įmonės „Plungės būstas“ 2021 metų pelno (nuostolių) paskirstymas, kuriuo pelno dalis, skiriama į privalomąjį rezervą – 0,26 tūkst. eurų, ilgalaikio nematerialiojo turto įsigijimui – 0,53 tūkst. eurų, į Savivaldybės biudžetą įmokama įmonės pelno įmoka – 4,49 tūkst. eurų.

Kontroliuojamų viešųjų įstaigų „Vandens bokštas“ ir Šateikių vaikų dienos centro jungtinė finansinės būklės ataskaita pateikta P27 priede. Kontroliuojamų viešųjų įstaigų 2022 m. nuosavas kapitalas didėjo 0,06 tūkst. eurų dėl padidėjusio ataskaitinio laikotarpio veiklos rezultato (VšĮ „Vandens bokštas“ pelnas 0,06 tūkst. eurų, VšĮ „Šateikių vaikų dienos centro“ – 0). Įstatinis kapitalas arba įmonės savininko (dalininko) kapitalas, palyginti su 2021 m., išliko nepakitęs ir sudarė 0,12 tūkst. eurų. Viešoji įstaiga „Susitaikinimo sodyba“ 2022 metų metines ataskaitas pateikė pavėluotai, todėl investicija į šią įstaigą bus apskaityta 2023 metų I ketvirčio ataskaitose.

Po vienerių metų gautinos sumos pagal grąžinimo laikotarpius ir jų einamųjų metų dalis pateikiamos 1 lentelėje.

1 lentelė. Po vienerių metų gautinos sumos pagal grąžinimo laikotarpius ir jų einamųjų metų dalis:

|  |  |  |  |
| --- | --- | --- | --- |
| **Eil. Nr.** | **Grąžinimo terminas** | **Įsigijimo savikaina** | **Balansinė vertė** |
| **1** | **2** | **3** | **4** |
| **1.** | **Suteiktų paskolų** | **0** |  |
| 1.1. | Per vienerius metus |  |  |
| 1.2. | Nuo vienerių iki penkerių metų |  |  |
| 1.3. | Po penkerių metų |  |  |
| **2.** | **Kitų ilgalaikių gautinų sumų** | **20,48** | **20,48** |
| 2.1. | Per vienerius metus | 19,96 | 19,96 |
| 2.2. | Nuo vienerių iki penkerių metų | 0,52 | 0,52 |
| 2.3. | Po penkerių metų |  |  |
| **3.** | **Iš viso** | **20,48** | **20,48** |

Po vienerių metų gautinų sumų ataskaitinio laikotarpio pabaigoje, palyginti su praėjusių metų pabaiga, sumažėjo 19,96 tūkst. eurų ir sudarė 0,52 tūkst. eurų. Šias ilgalaikes gautinas sumas sudaro iš fizinių asmenų gautina suma už žemės sklypus – 0,50 tūkst. eurų ir priskaičiuotos palūkanos – 0,02 tūkst. eurų.

Kitas ilgalaikis finansinis turtas ataskaitinių metų pabaigoje sumažėjo 145,37 tūkst. eurų, uždarajai akcinei bendrovei „Plungės vandenys įregistravus naujus Bendrovės įstatus Juridinių asmenų registre ir investiciją apskaičius kaip ilgalaikį finansinį turtą.

***4. Biologinis turtas***

Biologinio turto vertės pasikeitimo per ataskaitinį laikotarpį pagal paskirtis balansinė vertė pateikta šio aiškinamojo rašto P7 priede.

Savivaldybės konsoliduotojo biologinio turto balansinė vertė ataskaitinio laikotarpio pabaigoje buvo 878,58 tūkst. eurų (2021 m. gruodžio 31 d. – 878,58 tūkst. eurų).

Žemaičių dailės muziejaus biologinio turto vertė, palyginti su 2021 m. gruodžio 31 d., išliko nepakitusi ir ataskaitinio laikotarpio pabaigoje buvo 450,31 tūkst. eurų.

Žemaičių dailės muziejaus biologinio turto negalima patikimai įvertinti tikrąja verte dėl to, kad Mykolo Oginskio dvaro parkas yra unikalus, kuriuo nėra prekiaujama rinkoje ir nėra teisės parduoti.

Savivaldybės administracijos biologinio turto balansinė vertė ataskaitinio laikotarpio pabaigoje (2021 m. gruodžio 31 d. buvo 428,27 tūkst. eurų) nesikeitė.

Plungės rajono savivaldybės administracija savo apskaitoje pripažino VSS sąnaudomis per ataskaitinį laikotarpį želdinių įsigijimo ir priežiūros išlaidų kitose teritorijose, negu parkai ir skverai už 4,07 tūkst. eurų, Žemaičių dailės muziejus – už 0,95 tūkst. eurų.

***5. Atsargos***

Atsargų vertė 2022 m. gruodžio 31 d. ir 2021 m. gruodžio 31 d. pagal grupes pateikta P8 lentelėje.

2 lentelė. Atsargų vertė pagal grupes

|  |  |  |  |
| --- | --- | --- | --- |
| **Eil. Nr.** | **Atsargų grupės** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Strateginės ir neliečiamosios atsargos |  |  |
| 2. | Medžiagos, žaliavos ir ūkinis inventorius | 265,81 | 273,64 |
| 3. | Nebaigta gaminti produkcija ir nebaigtos vykdyti sutartys |  |  |
| 4. | Pagaminta produkcija ir atsargos, skirtos parduoti | 26,09 | 10,36 |
| 5. | Ilgalaikis materialusis ir biologinis turtas, skirtas parduoti | 90,85 | 51,16 |
|  | **Iš viso** | **382,75** | **335,15** |

Strateginių ir neliečiamųjų atsargų Plungės rajono savivaldybės grupės viešojo sektoriaus subjektai neturi.

Savivaldybės konsoliduotųjų atsargų likutis paskutinę ataskaitinio laikotarpio dieną iš viso buvo 382,75 tūkst. eurų (2021 m. gruodžio 31 d. – 335,15 tūkst. eurų). Iš jų didžiausią dalį sudarė medžiagos, žaliavos ir ūkinis inventorius – 265,81 tūkst. eurų (2021 m. gruodžio 31 d. – 273,64 tūkst. eurų). Didžiausią atsargų dalį metų pabaigoje sudaro Viešosios įstaigos Plungės rajono savivaldybės ligoninės medžiagų, žaliavų ir ūkinio inventoriaus likutis 2022 m. gruodžio 31 d. – 133,56 tūkst. eurų, Plungės rajono savivaldybės administracijos – 30,80 tūkst. eurų.

Savivaldybei priklausantis nekilnojamasis turtas, parduodamas viešo aukciono būdu, parodytas „Ilgalaikio materialiojo ir biologinio turto, skirto parduoti“ turto grupėje, likutinė vertė ataskaitinio laikotarpio pabaigoje, palyginti su praėjusių metų pabaiga, padidėjo 39,69 tūkst. eurų ir ataskaitinių metų pabaigoje sudarė 90,85 tūkst. eurų (2021 m. gruodžio 31 d. – 51,16 tūkst. eurų).

Per ataskaitinius metus į ilgalaikio materialiojo turto, skirto parduoti, grupę perkelto nekilnojamojo turto likutinė vertė buvo 84,8 tūkst. eurų; iš jų pastatų – už 83,6 tūkst. eurų, kitų statinių – už 1,2 tūkst. eurų. Informacija apie parduotą turtą pateikta „Materialusis ir biologinis turtas, kuris buvo parduotas per ataskaitinį laikotarpį“ ataskaitoje. Už parduotą turtą per ataskaitinius metus gauta 35,8 tūkst. eurų įplaukų ir apskaitytas 9,2 tūkst. eurų nuostolis.

Sunaudotų ir parduotų atsargų savikaina 2022 m. gruodžio 31 d. – 3 187,28 tūkst. eurų (2021 m. gruodžio 31 d. – 2 988,99 tūkst. eurų) parodo, kiek viešojo sektoriaus subjektai per metus sunaudojo ir pardavė atsargų.

Valstybei nuosavybės teise priklausančių, Savivaldybės patikėjimo teise valdomų atsargų Plungės rajono savivaldybė neturi.

1. ***Išankstiniai apmokėjimai***

Informacija apie išankstinius apmokėjimus pateikiama šio aiškinamojo rašto 3 lentelėje.

3 lentelė. Informacija apie išankstinius apmokėjimus

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Išankstinių apmokėjimų įsigijimo savikaina | **263,15** | **242,32** |
| 1.1. | Išankstiniai apmokėjimai tiekėjams | 150,32 | 164,07 |
| 1.2. | Išankstiniai apmokėjimai viešojo sektoriaus subjektams pavedimams vykdyti |  |  |
| 1.3. | Išankstiniai mokesčių mokėjimai |  |  |
| 1.4. | Išankstiniai mokėjimai Europos Sąjungai |  |  |
| 1.5. | Išankstiniai apmokėjimai darbuotojams | 0,69 | 0,22 |
| 1.6. | Kiti išankstiniai apmokėjimai | 13,01 | 1,22 |
| 1.7. | Ateinančių laikotarpių sąnaudos ne viešojo sektoriaus subjektų pavedimams vykdyti | 33,48 | 44,87 |
| 1.8. | Kitos ateinančių laikotarpių sąnaudos | 65,65 | 31,94 |
| 2. | Išankstinių apmokėjimų nuvertėjimas ataskaitinio laikotarpio pabaigoje | -73,88 | -73,88 |
| 3. | Išankstinių apmokėjimų balansinė vertė (1-2) | **189,27** | **168,44** |

2022 m. gruodžio 31 d. Savivaldybės išankstinių apmokėjimų įsigijimo savikaina sudarė 263,15 tūkst. eurų, balansinė vertė – 189,27 tūkst. eurų. Išankstinių apmokėjimų nuvertėjimas per 2022 metus nebuvo paskaičiuotas ir 2022 m. gruodžio 31 d. sudarė 73,88 tūkst. eurų (tai Savivaldybės administracijos priskaičiuotas išankstinių apmokėjimų tiekėjams nuvertėjimas 2020 m. gruodžio 31 d.). Didžiausia išankstinių apmokėjimų sąskaitos balansinė vertė 2022 m. gruodžio 31 d. yra viešosios įstaigos Plungės rajono savivaldybės ligoninės – 51,07 tūkst. eurų, Plungės rajono savivaldybės administracijos – 26,58 tūkst. eurų ir Plungės Senamiesčio mokyklos – 20,64 tūkst. eurų.

Detalizuojant ateinančių laikotarpių sąnaudas ne viešojo sektoriaus subjektų pavedimams vykdyti, didžiausią dalį (30,41 tūkst. eurų) sudaro viešosios įstaigos Plungės rajono savivaldybės ligoninės draudimo bendrovėms sumokėtos turto ir civilinio gydytojų draudimo įmokos už 2022 metus. Kitą dalį sudaro įstaigų prenumeratos, draudimo bei viešinimo išlaidų sąnaudos.

***7. Per vienerius metus gautinos sumos***

Informacija apie per vienerius metus gautinas sumas pateikiama šio aiškinamojo rašto 4 lentelėje.

4 lentelė. Informacija apie per vienerius metus gautinas sumas

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Per vienerius metus gautinų sumų įsigijimo savikaina, iš viso (1.1+1.2+1.3+1.4+1.5+1.6) | 4,444,73 | 3,457,30 |
| 1.1. | Gautinos finansavimo sumos | 0,50 | 113,24 |
| 1.2. | Gautini mokesčiai ir socialinės įmokos | 641,93 | 377,77 |
| 1.2.1. | Gautini mokesčiai | 641,93 | 377,77 |
| 1.2.2. | Gautinos socialinės įmokos |  |  |
| 1.3. | Gautinos sumos už turto naudojimą, parduotas prekes, turtą, paslaugas | 662,78 | 456,86 |
| 1.3.1. | Gautinos sumos už turto naudojimą | 31,76 | 35,76 |
| 1.3.2. | Gautinos sumos už parduotas prekes |  |  |
| 1.3.3. | Gautinos sumos už suteiktas paslaugas | 631,02 | 421,10 |
| 1.3.4. | Gautinos sumos už parduotą ilgalaikį turtą |  |  |
| 1.3.5. | Kitos |  |  |
| 1.4. | Gautinos sumos už konfiskuotą turtą, baudos ir kitos netesybos | 17,00 | 22,61 |
| 1.5. | Sukauptos gautinos sumos | 3,071,52 | 2.454,15 |
| 1.5.1. | Iš biudžeto | 1,216,87 | 1.044,23 |
| 1.5.2. | Kitos | 1,854,66 | 1.409,91 |
| 1.6. | Kitos gautinos sumos | 51,00 | 32,67 |
| 2. | Per vienerius metus gautinų sumų nuvertėjimas ataskaitinio laikotarpio pabaigoje | -15,66 | -18,36 |
| 3. | Per vienerius metus gautinų sumų balansinė vertė (1-2) | 4,429,08 | 3,438,94 |

2022 m. Savivaldybės per vienerius metus gautinų sumų balansinė vertė sudarė 4,449,04 tūkst. eurų. Į šio aiškinamojo rašto lentelę nepatenka gautinos trumpalaikės finansinės sumos – 19,96 tūkst. eurų (2021 m. – 20,05 tūkst. eurų). Šias trumpalaikes gautinas sumas sudaro Telšių rajono savivaldybės administracijos, Mažeikių rajono savivaldybės administracijos, Rietavo savivaldybės administracijos skolos už perleistas UAB „Telšių regiono atliekų tvarkymo centras“ akcijas suma – 19,69 tūkst. eurų ir iš fizinių asmenų gautina suma už žemės sklypus ir palūkanos – 0,27 tūkst. eurų.

Palyginti su praėjusiu ataskaitiniu laikotarpiu, per vienerius metus gautinų sumų, išskyrus gautinas trumpalaikes finansines sumas, balansinė vertė padidėjo 990,14 tūkst. eurų, arba 28,8 proc.

Didžiausią dalį per vienerius metus gautinų sumų sudarė sukauptos gautinos sumos, gautinos sumos už turto naudojimą, parduotas prekes, turtą, paslaugas ir gautini mokesčiai.

2022 m. sukauptos gautinos sumos sudarė 3,071,52 tūkst. eurų, iš to skaičiaus iš valstybės biudžeto gautinos finansavimo sumos – 1.216,87 tūkst. eurų, kurios užregistruotos pagal biudžetinių įstaigų pateiktas finansavimo sumų pažymas. Didžiausia sukauptų gautinų finansavimo sumų dalis užregistruota iš Lietuvos Respublikos švietimo, mokslo ir sporto ministerijos ugdymo reikmėms finansuoti – 1 067,02 tūkst. eurų. Palyginti su praėjusiu ataskaitiniu laikotarpiu, 2022 m. sukauptos gautinos sumos išaugo 617,37 tūkst. eurų.

Kitų sukauptų gautinų sumų (1 854,66 tūkst. eurų) didžiąją dalį sudaro Plungės rajono savivaldybės administracijos gautina suma (1 111,44 tūkst. eurų) ir Plungės rajono savivaldybės iždo gautina suma (686,09 tūkst. eurų). Didžiausią iždo kitų sukauptų gautinų sumų dalį sudaro sukauptos pajamos iš vietinės rinkliavos už komunalinių atliekų surinkimą ir tvarkymą – 389,32 tūkst. eurų. (2021 m. buvo 385,11 tūkst. eurų), sukauptos gautinos sumos iš mokesčių – 284,14 tūkst. eurų (iš jų: gyventojų pajamų mokesčio – 247,30 tūkst. eurų, žemės mokesčio – 31,28 tūkst. eurų, nekilnojamojo turto mokesčio – 2,27 tūkst. eurų, mokesčio už valstybinius gamtos išteklius ir aplinkos teršimą – 3,29 tūkst. eurų). Palyginti su 2021 m., sukauptos gautinos sumos iš mokesčių padidėjo 126,48 tūkst. eurų (2021 m. – 157,66 tūkst. eurų).

2022 m. gruodžio 31 d. gautinos sumos už turto naudojimą, parduotas prekes, turtą, paslaugas įsigijimo savikaina buvo 662,78 tūkst. eurų, sukaupti jų nuvertėjimo nuostoliai – 15,01 tūkst. eurų (t. sk. didžiausią dalį sudaro valstybinės žemės nuomos mokesčio nuvertėjimo nuostoliai – 14,40 tūkst. eurų). Palyginti su praėjusiu ataskaitiniu laikotarpiu, 2022 m. gautinų sumų už turto naudojimą, parduotas prekes, turtą, paslaugas įsigijimo savikaina padidėjo 205,92 tūkst. eurų (2021 m. buvo 456,86 tūkst. eurų). Didžiausią dalį šios sumos sudarė viešosios įstaigos Plungės rajono savivaldybės ligoninės gautina suma už suteiktas paslaugas – 440,28 tūkst. eurų, viešosios įstaigos Plungės rajono greitosios medicinos pagalbos gautina suma už suteiktas paslaugas – 86,21 tūkst. eurų, Savivaldybės iždo gautinas valstybinės žemės nuomos mokestis – 26,92 tūkst. eurų. Likusią dalį sudaro biudžetinių įstaigų gautinos sumos už suteiktas paslaugas.

Kitų gautinų sumų įsigijimo vertė ataskaitinio laikotarpio pabaigoje buvo 51,00 tūkst. eurų, gautinos sumos už konfiskuotą turtą, baudos ir kitos netesybos – 17,00 tūkst. eurų, kitų gautinų sumų sukaupti nuvertėjimo nuostoliai – 0,65 tūkst. eurų, balansinė vertė laikotarpio pabaigoje – 67,35 tūkst. eurų.

2022 m. gruodžio 31 d. gautini mokesčiai ir socialinės įmokos sudarė 641,93 tūkst. eurų. Šią sumą sudaro gautini mokesčiai iš Valstybinės mokesčių inspekcijos prie Finansų ministerijos – GPM – 640,27 tūkst. eurų, žemės mokestis – 0,73 tūkst. eurų, nekilnojamojo turto mokestis 0,01 tūkst. eurų, mokestis už valstybinius gamtos išteklius ir aplinkos teršimą – 0,92 tūkst. eurų.

***8. Pinigai ir pinigų ekvivalentai***

Pinigai ir pinigų ekvivalentai ataskaitinio laikotarpio pabaigoje buvo 4 681,71 tūkst. eurų, iš kurių:

* 684,52 tūkst. eurų – pinigai iš valstybės ir Savivaldybės biudžetų bei kitų šaltinių lėšos biudžetinių įstaigų banko sąskaitose ir kasoje (2021 m. gruodžio 31 d. – 774,62 tūkst. eurų);
* 2 623,94 tūkst. eurų – pinigai Savivaldybės iždo banko sąskaitose (2021 m. gruodžio 31 d. – 2 292,79 tūkst. eurų);
* 1 373,25 tūkst. eurų – pinigai viešųjų įstaigų banko sąskaitose ir kasoje (2021 m. gruodžio 31 d. – 1 328,37 tūkst. eurų).

Palyginti su 2021 m., pinigų ir pinigų ekvivalentų suma (siekė 4 395,79 tūkst. eurų) padidėjo 6,5 proc. ir 2022 m. pabaigoje buvo 4 681,71 tūkst. eurų. Didžiausią lėšų dalį sudarė Savivaldybės iždo banko sąskaitų pinigų likutis (2 623,94 tūkst. eurų) ir viešosios įstaigos Plungės rajono savivaldybės ligoninės (1 207,34 tūkst. eurų) pinigų likutis, t. sk. pinigai bankų sąskaitose – 1 207,24 tūkst. eurų, pinigai kasoje – 0,10 tūkst. eurų.

Viešosios įstaigos Plungės rajono savivaldybės ligoninės pinigų likutis bankų įšaldytose sąskaitose 2022 m. gruodžio 31 d. – 53,44 tūkst. eurų, pinigų šiose sąskaitose nuvertėjimas – 53,44 tūkst. eurų.

***9. Finansavimo sumos***

Informacija apie Savivaldybės finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikta šio aiškinamojo rašto P12 priede.

Palyginti su 2021 m., finansavimo sumų likutis per ataskaitinį laikotarpį padidėjo 1 056,51 tūkst. eurų, ir 2022 m. pabaigoje buvo 71 665,66 tūkst. eurų; iš jų finansavimo sumų likutis iš valstybės biudžeto – 42 840,21 tūkst. eurų, finansavimo sumos iš Europos Sąjungos, užsienio valstybių ir tarptautinių organizacijų – 25 638,23 tūkst. eurų, finansavimo sumų likutis iš kitų šaltinių – 3 187,21 tūkst. eurų.

***10. Finansiniai įsipareigojimai***

Savivaldybės konsoliduotieji finansiniai įsipareigojimai – tai Savivaldybės grupės viešojo sektoriaus subjektų prisiimti, bet dar neįvykdyti įsipareigojimai vidaus bei užsienio kreditoriams. Informacija apie juos pateikta šio aiškinamojo rašto P13 priede.

Per metus Savivaldybės grupės skola padidėjo 1 572,29 tūkst. eurų ir 2022 metų pabaigoje buvo 13 949,84 tūkst. eurų (2021 m. gruodžio 31 d. – 12 377,55 tūkst. eurų), iš jų:

* ilgalaikiai įsipareigojimai – 6 957,53 tūkst. eurų (2021 m. gruodžio 31 d. – 6 732,85 tūkst. eurų);
* trumpalaikiai įsipareigojimai – 6 992,31 tūkst. eurų (2021 m. gruodžio 31 d. – 5 644,70 tūkst. eurų).

Per 2022 m. Savivaldybės grupė pasiskolino 2 244,55 tūkst. eurų, iš jų: Plungės rajono savivaldybės administracija – investiciniams projektams, finansuojamiems iš ES ir kitos tarptautinės finansinės paramos lėšų bei prisidėti prie Valstybės investicijų programoje numatytų investicinių projektų vykdymo – 1 447,36 tūkst. eurų.

2022 m. pabaigoje Savivaldybės negrąžintų paskolų likutis sudarė 7 490,79 tūkst. eurų (2021 m. gruodžio 31 d. – 7 295,25 tūkst. eurų), finansinės nuomos (lizingo) įsipareigojimų likutis – 450,46 tūkst. eurų (2021 m. gruodžio 31 d. – 258,99 tūkst. eurų), kitų finansinių įsipareigojimų likutis – 0,01 tūkst. litų (2021 m. gruodžio 31 d. – 0,48 eurų). Per ataskaitinius metus grąžinta kreditoriams paskolų 1 251,82 tūkst. eurų. Ilgalaikių paskolų likutis 2022 metų pabaigoje, lyginant su 2021 metų pabaiga, padidėjo 195,54 tūkst. eurų.

Informacija apie gautų paskolų įvykdymo terminus ir palūkanų normas pateikta 5 lentelėje.

5 lentelė. Gautos paskolos ir išleisti ne nuosavybės vertybiniai popieriai pagal grąžinimo ir išpirkimo laikotarpius paskutinę ataskaitinio laikotarpio dieną

|  |  |  |  |
| --- | --- | --- | --- |
| **Eil. Nr.** | **Išpirkimo arba grąžinimo terminas** | **Nominalioji finansinių įsipareigojimų vertė** | **Balansinė finansinių įsipareigojimų vertė** |
| **1** | **2** | **3** | **4** |
| 1. | Vieneri metai |  |  |
| 2. | Nuo vienerių iki dvejų metų | 26,36 | 26,36 |
| 3. | Nuo dvejų iki trejų metų | 1,170,43 | 1,170,43 |
| 4. | Nuo trejų iki ketverių metų |  |  |
| 5. | Nuo ketverių iki penkerių metų |  |  |
| 6. | Ilgesnis kaip penkeri metai | 6,294,00 | 6,294,00 |
| **7.** | **Iš viso** | **7,490,79** | **7,490,79** |

***11. Įsipareigojimai, atsirandantys iš finansinės nuomos (lizingo)***

2022 m. pabaigoje Plungės rajono savivaldybės grupės finansinės nuomos įsipareigojimai sudarė 450,46 tūkst. eurų, iš jų viešosios įstaigos Plungės rajono savivaldybės ligoninės per vienerius metus mokėtinų įmokų – 146,37 tūkst. eurų, nuo vienerių iki penkerių metų – 304,09 tūkst. eurų; viešoji įstaiga Plungės rajono greitoji medicinos pagalba finansinės nuomos įsipareigojimų metų pabaigoje neturi (2021 m. gruodžio 31 d. – 0 eurų).

Viešoji įstaiga Plungės rajono savivaldybės ligoninė prisiėmė finansinės nuomos (lizingo) įsipareigojimų už 797,20 tūkst. eurų.

Per 2022 m. apmokėta viešosios įstaigos Plungės rajono savivaldybės ligoninės finansinės nuomos (lizingo) įsipareigojimų už 485,94 tūkst. eurų.

Informacija apie ilgalaikės finansinės nuomos įsipareigojimus pateikta 6 lentelėje.

6 lentelė. Ilgalaikės finansinės nuomos įsipareigojimai ir jų einamųjų metų dalis

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Ilgalaikių finansinės nuomos įsipareigojimų einamųjų metų dalis | 146,37 | 85,81 |
| 2. | Ilgalaikiai finansinės nuomos įsipareigojimai | 304,09 | 173,18 |
|  | **Iš viso** | **450,46** | **258,99** |

***12. Atidėjiniai***

Vadovaudamiesi 24-ojo viešojo sektoriaus apskaitos ir finansinės atskaitomybės standartu (toliau – VSAFAS) „Su darbo santykiais susijusios išmokos“, viešojo sektoriaus subjektai apskaičiavo ir savo apskaitoje užregistravo atidėjinius išmokoms, kai darbo santykiai nutraukiami Lietuvos Respublikos darbo kodekso 56 straipsnio 1 dalies 4 punkte nustatytais pagrindais. Atidėjiniai registruojami darbuotojams, dirbantiems pagal neterminuotą darbo sutartį, pasiekusiems įstatymų nustatytą senatvės pensijos amžių ir įgijusiems teisę į visą senatvės pensiją dirbant įstaigoje. Nutraukiant darbo sutartį šiame straipsnyje nustatytu pagrindu, darbdavys privalo išmokėti darbuotojui dviejų jo vidutinio darbo užmokesčių dydžio išeitinę išmoką, o jeigu darbo santykiai tęsiasi trumpiau negu vienus metus, – vieno jo vidutinio darbo užmokesčio dydžio išeitinę išmoką. Atidėjinių, neapibrėžtųjų įsipareigojimų, neapibrėžtojo turto ir poataskaitinių įvykių pripažinimo, įvertinimo, registravimo apskaitoje ir pateikimo finansinėse ataskaitose reikalavimus nustato 18-asis VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“. Pagal šio standarto 28 punktą, ilgalaikiai atidėjiniai diskontuojami iki dabartinės jų vertės. Įstaigos ilgalaikių atidėjinių panaudojimo terminą nustato pagal vidutinį atleistų pensininkų skaičių per metus, skaičiuojant iš trijų praėjusių metų.

Plungės rajono savivaldybės grupės atidėjinių vertė ataskaitinio laikotarpio pabaigoje – 671,56 tūkst. eurų, t. sk. ilgalaikiai atidėjiniai – 618,84 tūkst. eurų, ilgalaikių atidėjinių einamųjų metų dalis ir trumpalaikiai atidėjiniai – 52,72 tūkst. eurų. Informacija apie atidėjinius pagal jų paskirtį pateikta šio aiškinamojo rašto P15 priede.

Viešosios įstaigos Plungės rajono savivaldybės ligoninės apskaitoje užregistruotų atidėjinių vertė įsigijimo savikaina ataskaitinio laikotarpio pabaigoje – 256,85 tūkst. eurų, atidėjinių vertės padidėjimas per ataskaitinius metus – 73,70 tūkst. eurų.

Viešoji įstaiga Plungės rajono greitoji medicinos pagalba per ataskaitinius metus užregistravo trumpalaikių atidėjinių vertės padidėjimą už 16,03 tūkst. eurų. Atidėjinių vertė 2022 m. gruodžio 31 d. – 16,03 tūkst. eurų.

Plungės rajono savivaldybės administracijos ilgalaikių atidėjinių vertė 2022 m. gruodžio 31 d. – 60,22 tūkst. eurų, per ataskaitinį laikotarpį užregistruotas ilgalaikių atidėjinių padidėjimas už 44,75 tūkst. eurų, panaudotų atidėjinių suma – 38,85 tūkst. eurų.

Informacija apie atidėjinius pagal jų panaudojimo laiką pateikta 7 lentelėje.

7 lentelė. Atidėjiniai pagal jų panaudojimo laiką

|  |  |  |  |
| --- | --- | --- | --- |
| **Eil. Nr.** | **Atidėjinių panaudojimo laikas** | **Įsigijimo savikaina (nediskontuota)** | **Diskontuota verte** |
| 1 | 2 | 3 | 4 |
| 1. | Per vienus metus | 52,72 | 52,72 |
| 1.1. | Trumpalaikiai atidėjiniai |  |  |
| 1.2. | Ilgalaikių atidėjinių einamųjų metų dalis | 52,72 | 52,72 |
| 2. | Nuo vienų iki penkerių metų | 545,45 | 545,45 |
| 3. | Po penkerių metų | 73,38 | 73,38 |
| **4.** | **Atidėjinių suma, iš viso** | **671,56** | **671,56** |

***13. Trumpalaikės mokėtinos sumos***

Informacija apie trumpalaikes mokėtinas sumas pateikta 8 lentelėje

8 lentelė. Trumpalaikės mokėtinos sumos

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Mokėtinos subsidijos, dotacijos ir finansavimo sumos |  | 25,59 |
| 2. | Su darbo santykiais susiję įsipareigojimai | 156,10 | 200,21 |
| 3. | Tiekėjams mokėtinos sumos | 930,68 | 467,22 |
| 4. | Sukauptos mokėtinos sumos | 3.060,94 | 2.778,93 |
| 4.1. | Sukauptos finansavimo sąnaudos | 0,22 | 0,00 |
| 4.2. | Sukauptos atostoginių sąnaudos | 2.784,35 | 2.635,18 |
| 4.3. | Kitos sukauptos sąnaudos | 12,57 | 9,20 |
| 4.4. | Kitos sukauptos mokėtinos sumos | 263,80 | 134,56 |
| 5. | Kiti trumpalaikiai įsipareigojimai | 13,57 | 10,87 |
| 5.1. | Mokėtini veiklos mokesčiai |  | 1,42 |
| 5.2. | Gauti išankstiniai apmokėjimai | 6,38 | 5,03 |
| 5.3. | Kitos mokėtinos sumos | 7,19 | 4,41 |
| 6. | Kai kurių trumpalaikių mokėtinų sumų balansinė vertė (1+2+3+4+5) | 4.161,29 | 3.482,82 |

2022 m. didžiąją dalį Savivaldybės trumpalaikių mokėtinų sumų sudarė sukauptos mokėtinos sumos – 3 060,94 tūkst. eurų, iš jų sukauptos atostoginių sąnaudos – 2 784,35 tūkst. eurų. Palyginti su 2021 m., sukauptos mokėtinos sumos padidėjo 282,01 tūkst. eurų, arba 10,15 proc. Šį padidėjimą didžiąja dalimi lėmė išaugusių sukauptų atostoginių sąnaudų (149,17 tūkst. eurų) ir kitų sukauptų mokėtinų sumų (129,24 tūkst. eurų) pokytis.

Tiekėjams mokėtinos sumos – 930,68 tūkst. eurų, iš to skaičiaus viešojo sektoriaus subjektams mokėtina suma – 12,28 tūkst. eurų, kontroliuojamiems ir asocijuotiesiems ne viešojo sektoriaus subjektams – 81,08 tūkst. eurų. Palyginti su 2021 m., tiekėjams mokėtinos sumos padidėjo 463,46 tūkst. eurų. Didžiausią tiekėjams mokėtiną sumą 2022 m. gruodžio 31 d. turėjo šie grupės subjektai: Savivaldybės administracijos skola buvo 704,99 tūkst. eurų (didėjo 486,92 tūkst. eurų), viešosios įstaigos Plungės rajono savivaldybės ligoninės – 107,37 tūkst. eurų (mažėjo 56,54 tūkst. eurų).

2022 metų gruodžio 31 d. su darbo santykiais susijusių įsipareigojimų likutis – 156,10 tūkst. eurų, iš to skaičiaus viešojo sektoriaus subjektams – 149,56 tūkst. eurų. Didžiąją dalį įsipareigojimų likučio sudarė įsiskolintos socialinio draudimo įmokos, kurioms dar nesuėjęs terminas mokėti, t. sk. viešosios įstaigos Plungės rajono greitosios medicinos pagalbos – 15,08 tūkst. eurų bei viešosios įstaigos Plungės rajono savivaldybės ligoninės – 140,39 tūkst. eurų.

Kiti trumpalaikiai įsipareigojimai 2022 m. gruodžio 31 d. buvo 13,57 tūkst. eurų, t. y. 2,70 tūkst. eurų didesni nei 2021 m. Šį padidėjimą didžiąja dalimi lėmė 2,78 tūkst. eurų padidėjusios kitos mokėtinos sumos.

***14. Grynasis turtas***

Savivaldybės grynasis turtas apskaičiuojamas aritmetiškai – iš viso turto balansinės vertės atimama visų įsipareigojimų ir finansavimo sumų balansinė vertė. Savivaldybės grynasis turtas 2022 metų pabaigoje sudarė 46 019,33 tūkst. eurų (2021 m. – 42 617,21 tūkst. eurų). Grynasis turtas per 2022 metus padidėjo 3 402,12 tūkst. eurų. Savivaldybės grynasis turtas sudaro 34,96 proc. (2021 m. buvo 33,93 proc.) nuo bendros Savivaldybės turto sumos. Šis santykis parodo, kiek turto liktų, Savivaldybei padengus visus Savivaldybės įsipareigojimus ir grąžinus finansavimo sumas.

Tikrosios vertės rezervo likutis ataskaitinio laikotarpio pabaigoje buvo 895,19 tūkst. eurų (2021 m. – 846,13 tūkst. eurų). Tikrosios vertės rezervo padidėjimą lėmė žemės (41,30 tūkst. eurų) bei kultūros vertybių (7,76 tūkst. eurų) tikrosios vertės pokytis.

Ataskaitinių metų pabaigoje kitų rezervų nesuformuota (2021 m. gruodžio 31 d. – 0,0 tūkst. eurų).

Į Savivaldybės grynąjį turtą įtraukta nuosavybės metodo įtaka 2022 m. pabaigoje sudarė 2 143,61 tūkst. eurų (2021 m. – 2 340,69 tūkst. eurų). Per 2022 m. nuosavybės metodo įtaka sumažėjo 197,08 tūkst. eurų, t. sk. dėl kontroliuojamųjų subjektų rezultato sumažėjimo 693,17 tūkst. eurų; dėl Plungės rajono savivaldybės administracijos direktoriaus 2022 m. balandžio 28 d. įsakymu Nr. DE-453 „Dėl Savivaldybės įmonės „Plungės būstas“ 2021 metų pelno (nuostolių) paskirstymo ir metinių finansinių ataskaitų patvirtinimo“ sumokėtos į Savivaldybės biudžetą 4,49 tūkst. eurų pelno įmokos. Padidėjo dėl Plungės rajono savivaldybės tarybos 2022 m. spalio 27 d. sprendimu Nr. T1-223 „Dėl Savivaldybei nuosavybės teise priklausančio turto perdavimo uždarajai akcinei bendrovei „Plungės vandenys“, padidinant jos įstatinį kapitalą“ perduoto Savivaldybei nuosavybės teise priklausančio turto, įvertinto tikrąja rinkos verte – 500,57 tūkst. eurų;

Į Savivaldybės grynąjį turtą įtrauktas sukauptas perviršis ar deficitas prieš nuosavybės metodo įtaką 2022 m. pabaigoje sudarė 42 980,53 tūkst. eurų (2021 m. pabaigoje – 39 430,38 tūkst. eurų). Sukaupto perviršio ar deficito pasikeitimą sudaro visų viešojo sektoriaus subjektų ataskaitinio laikotarpio perviršio ar deficito sumos bei praėjusio ataskaitinio laikotarpio klaidų taisymo įtakos skirtumas.

***15. Mokesčių pajamos***

Informacija apie mokesčių pajamas pateikta šio aiškinamojo rašto P19 priede.

2022 m. Savivaldybės mokesčių pajamos buvo 28 242,24 tūkst. eurų. Palyginti su 2021 m., mokesčių pajamos padidėjo 21,7 proc., arba 5 033,27 tūkst. eurų. Reikšmingą mokesčių pajamų dalį sudarė gyventojų pajamų mokestis (27 033,45 tūkst. eurų). Tai sudaro 95,72 proc. visų mokesčių pajamų.

2022 m. apskaičiuota nekilnojamojo turto mokesčio 514,35 tūkst. eurų, arba palyginti su 2021 m., – 84,17 tūkst. eurų daugiau, žemės mokesčio – 445,39 tūkst. eurų, arba palyginti su 2021 m., – 40,84 tūkst. eurų daugiau.

2022 m. apskaičiuota mokesčio už valstybinius gamtos išteklius 103,11 tūkst. eurų, arba palyginti su 2021 m., – 5,73 tūkst. eurų daugiau, mokesčio už aplinkos teršimą – 129,0 tūkst. eurų, arba palyginti su 2021 m., – 77,74 tūkst. eurų daugiau.

***16. Pagrindinės veiklos kitos pajamos***

Informacija apie 2021 m. pagrindinės veiklos kitas pajamas pateikta 9 lentelėje.

9 lentelė. Kitos pagrindinės veiklos pajamos ir kitos pajamos

|  |  |  |  |
| --- | --- | --- | --- |
| **Eil. Nr.** | **Straipsniai** | **Ataskaitinis laikotarpis** | **Praėjęs ataskaitinis laikotarpis** |
| **1** | **2** | **3** | **4** |
| **1** | **Apskaičiuotos pagrindinės veiklos kitos pajamos** | **12,007,81** | **10,170,67** |
| 1.1. | Pajamos iš rinkliavų | 1,259,19 | 1,235,69 |
| 1.2. | Pajamos iš pagal Lietuvos Respublikos indėlių ir įsipareigojimų investuotojams draudimo įstatymą mokamų įmokų į fondus |  |  |
| 1.3. | Suteiktų paslaugų pajamos\*\* | 9,760,77 | 8.045,28 |
| 1.4. | Kitos | 987,85 | 889,71 |
| **2.** | **Pervestinos į biudžetą pagrindinės veiklos kitos pajamos** | **0,00** | **0,00** |
| **3.** | **Pagrindinės veiklos kitos pajamos** | **12,007,81** | **10,170,67** |

Apskaičiuotos pagrindinės veiklos kitos pajamos bendrąja verte 2022 m. buvo 12 007,81 tūkst. eurų, iš kurių 9 760,77 tūkst. eurų sudarė suteiktų paslaugų pajamos. Didžiąją dalį suteiktų paslaugų pajamų sudarė viešosios įstaigos Plungės rajono savivaldybės ligoninės gautos pajamos už asmens sveikatos priežiūros paslaugas (8 616,40 tūkst. eurų) bei viešųjų (išskyrus sveikatos priežiūros VšĮ) ir biudžetinių įstaigų apskaičiuotos pajamos už suteiktas paslaugas – 1 144,37 tūkst. eurų.

Apskaičiuotos pajamos iš rinkliavų ataskaitiniais metais padidėjo 1,9 proc. ir 2022 m. pabaigoje sudarė 1 259,19 tūkst. eurų.

Kitų pagrindinės veiklos pajamų didžiąją dalį sudaro viešosios įstaigos Plungės rajono greitosios medicinos pagalbos pajamos už asmens sveikatos priežiūros paslaugas (963,79 tūkst. eurų).

10 lentelė. Kitos veiklos pajamų ir sąnaudų pateikimas žemesniojo ir aukštesniojo lygių viešojo sektoriaus subjekto finansinių ataskaitų aiškinamajame rašte

|  |  |  |  |
| --- | --- | --- | --- |
| **Eil. Nr.** | **Straipsniai** | **Ataskaitinis laikotarpis** | **Praėjęs ataskaitinis laikotarpis** |
| **1** | **2** | **3** | **4** |
| **1.** | **Kitos veiklos pajamos** | **790,12** | **718,39** |
| 1.1. | Pajamos iš atsargų pardavimo | 17,20 | 12,23 |
| 1.2. | Ilgalaikio materialiojo, nematerialiojo ir biologinio turto pardavimo pelnas | 26,27 | 217,77 |
| 1.3. | Pajamos iš administracinių baudų | 4,22 | 0,82 |
| 1.4. | Nuomos pajamos | 480,68 | 431,22 |
| 1.5 | Suteiktų paslaugų, išskyrus nuomą, pajamos | 197,10 | 33,93 |
| 1.6. | Kitos | 64,65 | 22,42 |
| **2.** | **Pervestinos į biudžetą kitos veiklos pajamos** | **0,00** | **0,00** |
| **3.** | **Kitos veiklos sąnaudos** | **-291,64** | **-274,70** |
| 3.1. | Sunaudotų ir parduotų atsargų savikaina | -10,92 | -8,05 |
| 3.2. | Nuostoliai iš ilgalaikio turto perleidimo | -33,91 | -4,94 |
| 3.3. | Ilgalaikio turto nusidėvėjimo ir amortizacijos sąnaudos | -17,01 | -11,84 |
| 3.4. | Paslaugų sąnaudos | -0,45 | -0,90 |
| 3.5. | Darbo užmokesčio ir socialinio draudimo sąnaudos |  |  |
| 3.6. | Kitos veiklos sąnaudos | -229,35 | -248,97 |
| **4.** | **Kitos veiklos rezultatas** | **498,48** | **443,68** |

Savivaldybė 2022 metais iš kitos veiklos gavo teigiamą rezultatą, kuris sudarė 498,48 tūkst. eurų (2021 m. – 443,68 tūkst. eurų). Kitos veiklos pajamų 2022 m. apskaičiuota 790,12 tūkst. eurų. Palyginti su 2021 m., 2022 m. kitos veiklos pajamos padidėjo 71,73 tūkst. eurų (9,98 proc.).

Ilgalaikio materialiojo, nematerialiojo ir biologinio turto pardavimo pelnas sumažėjo 191,50 tūkst. eurų ir 2022 m. gruodžio 31 d. buvo 26,27 tūkst. eurų, dėl Plungės rajono savivaldybės administracijos sumažėjusių kitos veiklos pajamų iš ilgalaikio materialiojo, nematerialiojo ir biologinio turto pardavimo 191,10 tūkst. eurų (2022 m. uždirbta 24,67 tūkst. eurų).

2022 m. kitos veiklos nuomos pajamos sudarė 480,67 tūkst. eurų, t. y. 49,46 tūkst. eurų daugiau nei 2021 m. (2021 m. uždirbta 431,22 tūkst. eurų).

Didelę dalį nuomos pajamų (199,66 tūkst. eurų) sudarė apskaičiuotas mokestis už valstybinės žemės nuomą. Palyginti su 2021 m., mokesčio už valstybinę žemę pajamos išaugo 14,12 tūkst. eurų (2021 m. uždirbta 185,54 tūkst. eurų). Plungės rajono savivaldybės administracija 2022 m. apskaičiavo kitos veiklos nuomos pajamų už 208,38 tūkst. eurų. Suteiktų paslaugų, išskyrus nuomą, pajamos, palyginti su 2021 m., padidėjo 163,17 tūkst. eurų (2021 m. uždirbta 33,93 tūkst. eurų).

2022 m. kitos kitos veiklos pajamos sudarė 64,65 tūkst. eurų, t. y. 42,23 tūkst. eurų daugiau nei 2021 m. Tokį pokytį lėmė padidėjusios Savivaldybės administracijos kitos veiklos kitos pajamos – 38,65 tūkst. eurų.

Kitos veiklos sąnaudos per 2022 m. sudarė 291,64 tūkst. eurų, t. y. padidėjo 6,17 proc., palyginti su praėjusiu laikotarpiu. Lyginant sąnaudų straipsnius su 2021 m., labiausiai mažėjo kitos veiklos sąnaudų (19,62 tūkst. eurų) straipsnis, o didėjo nuostolių iš ilgalaikio turto perleidimo (28,97 tūkst. eurų) ir ilgalaikio turto nusidėvėjimo ir amortizacijos sąnaudų (5,17 tūkst. eurų) straipsniai.

***17. Pagrindinės veiklos sąnaudos ir pinigų srautai pagal segmentus***

Šio aiškinamojo rašto P2 prieduose detalizuojami Savivaldybės naudojami ištekliai pagal Savivaldybės atliekamas funkcijas – sąnaudos ir pinigų srautai. Sąnaudos pripažįstamos tą ataskaitinį laikotarpį, kurį jos buvo padarytos, neatsižvelgiant į pinigų išleidimo laiką. Pinigų srautai – ataskaitinio laikotarpio pinigų ir pinigų ekvivalentų įplaukos ir išmokos.

2022 m. iš viso buvo padaryta 74 368,63 tūkst. eurų pagrindinės veiklos sąnaudų. Palyginti su 2021 m., pagrindinės veiklos sąnaudos išaugo 10 685,76 tūkst. eurų (16,78 proc.).

Viešojo sektoriaus subjektų darbo užmokesčiui (įskaitant socialinio draudimo įmokas) finansuoti buvo padaryta 39 009,68 tūkst. eurų sąnaudų (52,46 proc. nuo pagrindinės veiklos sąnaudų), t. y. 4 393,09 tūkst. eurų daugiau nei 2021 m., iš kurių daugiausia teko:

• švietimo funkcijai – 20 129,89 tūkst. eurų (51,60 proc. nuo visų darbo užmokesčio sąnaudų);

viešojo sektoriaus subjektų darbo užmokesčio sąnaudos didėjo dėl darbo užmokesčio didinimo kultūros ir pedagoginiams darbuotojams, taip pat dėl minimalios mėnesio algos didinimo (nuo 2021 m. sausio 1 d. – 642 eurai, nuo 2022 m. sausio 1 d. – 730 eurų);

• sveikatos apsaugos funkcijai – 8 643,25 tūkst. eurų (22,16 proc. nuo visų darbo užmokesčio sąnaudų). Atsižvelgiant į tai, kad į Savivaldybės konsoliduotąsias finansines ataskaitas įtraukiamos viešųjų sveikatos priežiūros įstaigų finansinės ataskaitos, pažymėtina, kad didžioji dalis sveikatos apsaugos funkcijai tekusių darbo užmokesčio sąnaudų finansuota ne iš valstybės biudžeto, o iš Privalomojo sveikatos draudimo fondo biudžeto;

• bendrų valstybės paslaugų funkcijai – 3 615,52 tūkst. eurų (9,27 proc. nuo visų darbo užmokesčio sąnaudų).

Detalesnė informacija apie darbo užmokesčio ir socialinio draudimo sąnaudas pateikta aiškinamojo rašto priede P22.

Nusidėvėjimo ir amortizacijos sąnaudos yra nepiniginis straipsnis, rodantis ilgalaikio materialiojo turto ir nematerialiojo turto sunaudojimą. Šių sąnaudų struktūros analizė parodo, kad didžiausia jų dalis tenka ekonomikos, poilsio, kultūros ir religijos bei būsto ir komunalinio ūkio funkcijoms.

Komunalinių paslaugų ir ryšių sąnaudos nuo bendrųjų sąnaudų sudaro tik 4,39 proc. Daugiausia komunalinių paslaugų ir ryšių sąnaudų patyrė aplinkos apsaugos, švietimo ir poilsio, kultūros ir religijos funkcijas vykdantys viešojo sektoriaus subjektai.

Komandiruočių sąnaudos nuo bendrųjų sąnaudų sudaro tik 0,10 proc. Daugiausia sąnaudų tenka švietimo funkcijai (78,22 proc.), poilsio, kultūros ir religijos funkcijai (10,71 proc.) bei bendrų valstybės paslaugų funkcijai (7,71 proc.).

Transporto sąnaudų daugiausia tenka švietimo funkcijai (37,48 proc.), bendrųjų valstybės paslaugų funkcijai (19,29 proc.) bei sveikatos apsaugos funkcijai (15,44).

Kvalifikacijos kėlimo sąnaudos sudaro tik 0,13 proc. nuo pagrindinės veiklos sąnaudų. Daugiausia kvalifikacijos kėlimo sąnaudų tenka švietimo funkcijai (46,52 proc.), socialinės apsaugos (20,13 proc.) bei sveikatos apsaugos (17,53 proc.) funkcijai.

Daugiausia paprastojo remonto ir eksploatavimo sąnaudų (55,66 proc.) turėjo aplinkos apsaugos ir ekonomikos (27,15 proc.) funkcijas vykdantys viešojo sektoriaus subjektai.

Nuvertėjimo ir nurašytų sumų sąnaudos yra nepiniginis straipsnis, rodantis ilgalaikio turto, atsargų ir gautinų sumų nuvertėjimą ir nurašymą per 2022 metus. Daugiausia nuvertėjimo ir nurašytų sumų sąnaudų patyrė poilsio, kultūros ir religijos (65,03 proc.) bei bendrų valstybės paslaugų (35,90 proc.) funkcijas atliekantys viešojo sektoriaus subjektai.

Daugiausia sunaudotų ir parduotų atsargų savikainos sąnaudų patyrė švietimo (47,37 proc.) ir sveikatos apsaugos (31,59 proc.) funkcijas vykdantys viešojo sektoriaus subjektai.

Socialinių išmokų straipsnyje mokamų socialinių išmokų sąnaudų didžioji dalis tenka valstybės biudžetui. Didžiausia šių sąnaudų dalis (99,83 proc.) tenka socialinės apsaugos funkcijai.

Daugiausia nuomos sąnaudų tenka būsto ir komunalinio ūkio (23,89 proc.), poilsio, kultūros ir religijos (19,59 proc.) bei švietimo (19,43 proc.) funkcijai.

Finansavimo sąnaudos sudaro 2 849,79 tūkst. eurų (3,83 proc. nuo pagrindinės veiklos sąnaudų). Didžiausia dalis tenka socialinės apsaugos (58,80 proc.), aplinkos apsaugos (15,71 proc.) bei bendras valstybės paslaugų funkcijas vykdantiems viešojo sektoriaus subjektams (9,32 proc.).

Daugiausia kitų paslaugų sąnaudų tenka poilsio, kultūros ir religijos (24,06 proc.), būsto ir komunalinio ūkio (21,71 proc.) ir švietimo (19,21 proc.) funkcijas vykdantiems viešojo sektoriaus subjektams.

Daugiausia kitų sąnaudų tenka poilsio, kultūros ir religijos (36,26 proc.) ir sveikatos apsaugos funkcijas vykdantiems viešojo sektoriaus subjektams (24,96 proc.). Detalesnė informacija apie kitas pagrindinės veiklos sąnaudas pagal pobūdį pateikiama aiškinamojo rašto priede P22.

2022 m. pagrindinės veiklos pinigų srautų išmokos siekė 65 979,01 tūkst. eurų. Palyginti su 2021 m., pinigų išmokos padidėjo 10 030,49 tūkst. eurų (17,93 proc.).

Viešojo sektoriaus subjektų darbo užmokesčiui (įskaitant socialinio draudimo įmokas) finansuoti iš viso buvo išleista didžioji lėšų dalis – 38 201,37 tūkst. eurų (57,90 proc. nuo pagrindinės veiklos išmokų), iš kurių daugiausia teko:

* švietimo funkcijai – 19 751,74 tūkst. eurų (51,70 proc. nuo visų darbo užmokesčio išmokų);

• sveikatos apsaugos funkcijai – 8 360,30 tūkst. eurų (21,88 proc. nuo visų darbo užmokesčio išmokų). Pažymėtina, kad sveikatos apsaugos funkcijai buvo išleista 82,30 tūkst. eurų (0,99 proc.) daugiau negu 2021 metais (2021 m. – 8278 tūkst. eurų; 2020 m. – 6 762,32 tūkst. eurų).

Atsižvelgiant į tai, kad į Savivaldybės konsoliduotąsias finansines ataskaitas įtraukiamos viešųjų sveikatos priežiūros įstaigų finansinės ataskaitos, pažymėtina, kad didžioji dalis sveikatos apsaugos funkcijai tekusių darbo užmokesčio pinigų srautų buvo finansuota ne iš valstybės biudžeto, o iš Privalomojo sveikatos draudimo fondo biudžeto.

• Bendrų valstybės paslaugų funkcijai – 3 639,82 tūkst. eurų (9,53 proc. nuo visų darbo užmokesčio išmokų).

Socialinių išmokų, kurios sudarė 21,13 proc. nuo visų išmokų, didžiąją dalį lėšų išmokėjo socialinės apsaugos funkcijas vykdantys viešojo sektoriaus subjektai (apie 99,56 proc. visų socialinių išmokų).

Paprastojo remonto ir eksploatavimo išmokų, kurios sudarė apie 5,36 proc. visų išmokų, didžioji dalis tenka ekonomikos funkciją vykdantiems viešojo sektoriaus subjektams (apie 44,90 proc.) ir aplinkos apsaugos (42,39 proc.) visų paprastojo remonto ir eksploatavimo išmokų).

Didelė dalis lėšų, t. y. 3 317,79 tūkst. eurų (apie 5,03 proc. nuo visų išmokų), išleista komunalinių paslaugų ir ryšių išmokoms, kurių didžiąją dalį sudarė aplinkos apsaugos funkcijas vykdantys viešojo sektoriaus subjektai (39,40 proc.).

Kitų paslaugų įsigijimo išmokų, kurios sudarė apie 4,11 proc. nuo visų išmokų, didžiąją dalį išmokėjo sveikatos apsaugos (24,44 proc.) ir būsto ir komunalinio ūkio funkcijas (apie 24,44 proc. kitų paslaugų įsigijimo išmokų) vykdantys viešojo sektoriaus subjektai.

Atsargų įsigijimo išmokų, kurios sudarė apie 4,23 proc. nuo visų išmokų, didžiąją dalį išmokėjo švietimo funkcijas vykdantys viešojo sektoriaus subjektai (apie 49,45 proc. visų atsargų įsigijimo išmokų) ir sveikatos apsaugos funkcijas vykdantys viešojo sektoriaus subjektai (apie 31,09 proc. visų atsargų įsigijimo išmokų).

Transporto išmokų, kurios sudarė apie 0,89 proc. nuo visų išmokų, didžioji dalis tenka švietimo (41,64 proc.) ir bendrąsias valstybės paslaugas vykdantiems viešojo sektoriaus subjektams (apie 19,61 proc. visų transporto išmokų).

Kitų išmokų, kurios sudarė apie 0,77 proc. nuo visų išmokų, didžioji dalis tenka poilsio, kultūros ir religijos (46,69 proc.) ir švietimo (32,26 proc.) funkcijas vykdantiems viešojo sektoriaus subjektams.

98,67 tūkst. eurų (apie 0,15 proc. nuo visų išmokų) siekė skolos aptarnavimo išlaidos, t. y. sumokėtos palūkanos vidaus ir užsienio kreditoriams.

Šio aiškinamojo rašto P2 priede pateikiamos pagrindinės veiklos sąnaudos bei pinigų srautai nėra tiesiogiai palygintinos su išlaidomis Savivaldybės biudžeto vykdymo ataskaitų rinkinyje dėl šių priežasčių:

* šiame ataskaitų rinkinyje sąnaudos parodytos taikant kaupimo principą, o biudžeto vykdymo ataskaitose išlaidos rodomos taikant pinigų principą;
* sąnaudų ir pinigų srautų klasifikacija skiriasi nuo išlaidų klasifikacijos;
* dalis sąnaudų bei pinigų srautų yra finansuojami ne iš Savivaldybės ar valstybės, o iš kitų biudžetų (pavyzdžiui, darbo užmokestis sveikatos apsaugos funkcijai finansuojamas iš Privalomojo sveikatos draudimo fondo biudžeto), todėl sąnaudos ir pinigų srautai finansinėse ataskaitose yra didesni negu Savivaldybės biudžeto vykdymo ataskaitose parodytos atitinkamos išlaidos;
* skiriasi į biudžeto vykdymo skaičiavimus įtrauktų subjektų ir viešojo sektoriaus subjektų apimtys.

***18. Finansinės ir investicinės veiklos rezultatas***

Informacija apie finansinės ir investicinės veiklos pajamas ir sąnaudas pateikta 11 lentelėje.

11 lentelė. Finansinės ir investicinės veiklos pajamos ir sąnaudos

|  |  |  |  |
| --- | --- | --- | --- |
| **Eil. Nr.** | **Straipsniai** | **Ataskaitinis laikotarpis** | **Praėjęs ataskaitinis laikotarpis** |
| **1** | **2** | **3** | **4** |
| **1.** | **Finansinės ir investicinės veiklos pajamos** | **546,50** | **95,59** |
| 1.1. | Pelnas dėl valiutos kurso pasikeitimo | 0,02 |  |
| 1.2. | Baudų ir delspinigių pajamos | 44,53 | 50,10 |
| 1.3. | Palūkanų pajamos | -3,14 | 0,85 |
| 1.4. | Dividendai | 0,03 | 0,03 |
| 1.5. | Kitos finansinės ir investicinės veiklos pajamos | 505,06 | 44,61 |
| 1.6. | Pervestinos finansinės ir investicinės veiklos pajamos | 0,00 | 0,00 |
| **2.** | **Finansinės ir investicinės veiklos sąnaudos** | **-100,73** | **-65,65** |
| 2.1. | Nuostolis dėl valiutos kurso pasikeitimo | -1,11 |  |
| 2.2. | Baudų ir delspinigių sąnaudos | -0,61 | -0,51 |
| 2.3. | Palūkanų sąnaudos | -99,00 | -65,13 |
| 2.4. | Kitos finansinės ir investicinės veiklos sąnaudos |  |  |
| **3.** | **Finansinės ir investicinės veiklos rezultatas(1-2)** | **445,78** | **29,94** |

Savivaldybės finansinės ir investicinės veiklos pajamos 2022 m. sudarė 546,50 tūkst. eurų, sąnaudos – 100,73 tūkst. eurų, finansinės ir investicinės veiklos rezultatas – 445,78 tūkst. eurų.

Finansinės ir investicinės veiklos pajamų padidėjimui didžiausią įtaką turėjo apskaičiuotos kitos finansinės ir investicinės veiklos pajamos dėl Plungės rajono savivaldybės tarybos 2022 m. spalio 27 d. sprendimo Nr. T1-223 „Dėl Savivaldybei nuosavybės teise priklausančio turto perdavimo uždarajai akcinei bendrovei „Plungės vandenys“, padidinant jos įstatinį kapitalą“ didinant bendrovės įstatinį kapitalą turtiniu (nepiniginiu) įnašu, perduodant Savivaldybei nuosavybės teise priklausantį ilgalaikį turtą, įvertintą tikrąja rinkos verte.

Didžiausią sąnaudų dalį 2022 m. pabaigoje sudarė palūkanų sąnaudos už gautas paskolas – 99,00 tūkst. eurų, kurios, palyginti su 2021 m., padidėjo 33,87 tūkst. eurų.

Savivaldybė 2022 m. gavo pajamų iš dividendų 0,03 tūkst. eurų, kuriuos išmokėjo uždaroji akcinė bendrovė „Toksika“.

***19. Nuosavybės metodo įtaka***

Nuosavybės metodo įtakos ataskaitinio laikotarpio rezultatas parodo Savivaldybės kontroliuojamųjų ir asocijuotųjų ne viešojo sektoriaus subjektų ataskaitinio laikotarpio rezultatą, tenkantį Savivaldybei. Nuosavybės metodo įtaka ataskaitinio laikotarpio pradžioje buvo 2 340,69 tūkst. eurų, o pabaigoje – 2 143,61 tūkst. eurų. Per 2022 m. sumažėjo nuosavybės metodo įtaka – 197,08 tūkst. eurų.

Nuosavybės metodo įtakos pasikeitimas parodo investicijos į ne viešojo sektoriaus subjektus vertės pokytį ir lygus Savivaldybei tenkančių kontroliuojamųjų ne viešojo sektoriaus subjektų nuosavo kapitalo daliai, atėmus investicijos į tą subjektą įsigijimo savikainą.

***20. Suteiktos garantijos dėl paskolų***

Šio aiškinamojo rašto P16 priede pateiktos Savivaldybės suteiktos garantijos dėl paskolų, t. y. netiesioginiai Savivaldybės turtiniai įsipareigojimai grąžinti visą paskolos sumą ar jos dalį vidaus arba užsienio kreditoriams už skolininkus, kurių įsipareigojimų įvykdymą garantuoja Savivaldybė, jeigu šie nevykdo paskolos sutartyje arba kituose įpareigojamuosiuose skolos dokumentuose numatytų įsipareigojimų arba įvykdo ne visus. Savivaldybės netiesioginiai įsipareigojimai dėl paskolų su Savivaldybės garantija skaičiuojami nominaliąja verte, o jų likutis užsienio valiuta perskaičiuojamas iš užsienio valiutų, kuriomis buvo prisiimti įsipareigojimai, į nacionalinę valiutą, taikant Lietuvos banko paskelbtą paskutinės ataskaitinio laikotarpio dienos oficialų euro ir užsienio valiutų kursą.

Savivaldybės garantuojamos paskolos vidaus kreditoriams 2022 metų pabaigoje sudarė 1 714,25 tūkst. eurų (2021 m. gruodžio 31 d. – 1 332,07 tūkst. eurų), t. y. 382,18 tūkst. eurų daugiau negu metų pradžioje. Per 2022 metus iš viso buvo grąžinta 137,23 tūkst. eurų paskolų, dėl kurių buvo suteiktos Savivaldybės garantijos. Paskolas grąžino patys ūkio subjektai: UAB „Telšių regiono atliekų tvarkymo centras“ – 29,43 tūkst. eurų, UAB „Plungės šilumos tinklai“ – 107,80 tūkst. eurų.

Per 2022 m. Savivaldybės garantuojamų paskolų paimta už 519,41 tūkst. eurų, t. sk. UAB „Plungės šilumos tinklai“ – 509,40 tūkst. eurų, UAB „Telšių regiono atliekų tvarkymo centras“ – 10,01 tūkst. eurų.

Visa Savivaldybės garantuojama skola laikoma neapibrėžtaisiais įsipareigojimais.

***21. Finansinės rizikos valdymas***

Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-745 13 straipsniu nustatyta, kad savivaldybės skola (pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis, bet neapsiribojant jomis) negali viršyti 60 procentų šiame įstatyme nurodytų prognozuojamų savivaldybės biudžeto pajamų iš gyventojų pajamų mokesčio.

Taip pat įstatyme pažymėta, kad

* savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2022 metams prognozuojamo neigiamo produkcijos atotrūkio nuo potencialo;
* savivaldybės metinio grynojo skolinimosi suma finansų ministro nustatyta tvarka 2019 ir 2020 metais atrinktiems projektams, kuriais prisidedama prie regiono ir (arba) savivaldybės socialinės ir ekonominės plėtros tikslų, nustatytų strateginio planavimo dokumentuose, pasiekimo ir mažinamos savivaldybės biudžeto išlaidos ir (arba) didinamos savivaldybės biudžeto pajamos, atitinka lėšų sumą, kurios reikia šiems projektams įgyvendinti. Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektams įgyvendinti.

2019 m. birželio 19 d. Finansų ministerijos raštu Nr. (24.40E)-6K-1903350 „Dėl projektų tinkamumo finansuoti savivaldybės pasiskolintomis lėšomis“ tinkamu finansuoti Savivaldybės pasiskolintomis lėšomis pagal Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 2 punktą buvo pripažintas projektas „Universalaus sporto ir sveikatingumo komplekso Plungėje, Mendeno g. 1C, statyba (I etapas)“ ir leista skolintis 900 tūkst. eurų.

2019 metais minėtam projektui pasiskolinta 27,7 tūkst. eurų, 2020 metais – 386,0 tūkst. eurų. Iš viso per 2019–2020 metus šiam projektui pasiskolinta 413,7 tūkst. eurų.

Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turėjo būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektui įgyvendinti.

Planuojant 2022 metų biudžetą buvo siekiama Savivaldybės biudžeto atitikties Fiskalinės sutarties įgyvendinimo konstitucinio įstatymo nuostatoms ir skolintis buvo numatyta mažiau.

Negrąžintų ilgalaikių paskolų likutis 2022 m. gruodžio 31 d. buvo 7 490,79 tūkst. eurų (2021 metų gruodžio 31 d. ilgalaikių paskolų likutis buvo 7 295,25 tūkst. eurų).

Ilgalaikių paskolų likutis 2022 metų pabaigoje, lyginant su 2021 metų pabaiga, padidėjo 195,54 tūkst. eurų.

Per 2022 metus grąžinta komerciniams bankams ir Finansų ministerijai 1 251,82 tūkst. eurų ilgalaikių paskolų. Per 2021 metus grąžinta komerciniams bankams ir Finansų ministerijai 3 820,8 tūkst. eurų ilgalaikių paskolų (iš jų – 2 685,2 tūkst. eurų iš skolintų lėšų perskolinta paskola). Be perskolinamos paskolos – paskolų grąžinimas 2021 m. sudarė – 1 135,6 tūkst. eurų.

Savivaldybės skola neviršija Finansinių rodiklių bei Fiskalinės sutarties įgyvendinimo konstituciniu įstatymais nustatyto skolinimosi limito.

Valiutų kurso kitimo rizikos 2022 metais nebuvo, nes visi Savivaldybės vardu prisiimti skoliniai įsipareigojimai buvo eurais.

Visos Savivaldybės paskolos 2022 metų pabaigoje buvo su kintamomis palūkanomis, kas 2022 metų viduryje tapo rizika, nes pradėjo didėti Europos tarpbankinės rinkos palūkanų norma EURIBOR.

Įmokos, mokamos bankams už palūkanas 2022 metais padidėjo. Per 2022 metus palūkanų sumokėta 86,9 tūkst. eurų (2021 metais – 62,9 tūkst. eurų). 2022 metais palūkanoms mokėti išleista 24,0 tūkst. eurų daugiau nei 2021 metais.

12 lentelėje parodyta, kaip keitėsi EURIBOR dydis 2022 metais.

12 lentelė. 6 mėnesių EURIBOR kitimas 2022 metais

|  |  |
| --- | --- |
| **Data** | **6 mėn. EURIBOR, procentais** |
| 2022-01-03 | -0,539 |
| 2022-02-01 | -0,503 |
| 2022-04-01 | -0,362 |
| 2022-06-03 | -0,008 |
| 2022-07-01 | 0,238 |
| 2022-08-01 | 0,654 |
| 2022-09-01 | 1,24 |
| 2022-12-30 | 2,693 |

Informacija apie įsipareigojimų dalį nacionaline ir užsienio valiutomis pateikta 13 lentelėje.

13 lentelė. Informacija apie įsipareigojimų dalį (įskaitant finansinės nuomos (lizingo) įsipareigojimus) eurais ir užsienio valiutomis

|  |  |  |  |
| --- | --- | --- | --- |
| **Eil. Nr.** | **Įsipareigojimų dalis valiuta** | **Balansinė vertė ataskaitinio laikotarpio pradžioje** | **Balansinė vertė ataskaitinio laikotarpio pabaigoje** |
| 1 | 2 | 3 | 4 |
| 2. | Eurais | 11,874,31 | 13,278,28 |
| 3. | JAV doleriais |  |  |
| 4. | Kitomis |  |  |
|  | **Iš viso** | **11,874,31** | **13,278,28** |

***22. Neapibrėžtasis turtas bei neapibrėžtieji įsipareigojimai***

Plungės rajono savivaldybės viešojo sektoriaus grupės subjektų neapibrėžtasis turtas ir neapibrėžtieji įsipareigojimai apskaitomi užbalansinėse sąskaitose.

2022 metų pabaigoje Savivaldybės administracijos užbalansinėse sąskaitose užregistruota neapibrėžtojo turto (gautinų sumų) – 8,3 tūkst. eurų (2021 m. gruodžio 31 d. – 8,3 tūkst. eurų), kurio tikimybė, kad ateityje gali priklausyti Savivaldybės administracijai ir duoti ekonominės naudos, mažesnė nei 50 proc.

Savivaldybės administracijos užbalansinėse sąskaitose užregistruota neapibrėžtųjų įsipareigojimų suma paskutinę ataskaitinio laikotarpio dieną, kurios atsiradimo tikimybė didesnė nei 11 proc., bet ne daugiau nei 50 proc. ir kuri gali būti reikalinga neapibrėžtajam įsipareigojimui padengti – 11,47 tūkst. eurų.

***23. Poataskaitiniai įvykiai***

Šio ataskaitų rinkinio parengimo data 2023 m. gegužės 31 d.

Nuo ataskaitinio laikotarpio pabaigos iki šio ataskaitų rinkinio parengimo datos esminių poataskaitinių įvykių, turinčių įtakos Savivaldybės veiklai, nebuvo.

***24. Apskaitos klaidų taisymas***

Apskaitos klaidos 2022 m. buvo taisomos apskaitos klaidų taisymo sąskaitose, todėl esminių apskaitos klaidų taisymo įtaka parodyta veiklos rezultatų ataskaitos eilutėje „Apskaitos politikos keitimo ir esminių apskaitos klaidų taisymo įtaka“, suma 639,60 tūkst. eurų. Šią sumą sudaro:

Viešosios įstaigos Plungės rajono savivaldybės ligoninės 2022 m. apskaitos politikos keitimo ir esminių apskaitos klaidų taisymo įtaka (-22,62 tūkst. eurų), t. sk. atstatytos iš Savivaldybės biudžeto gautos ir išmokėtos finansavimo sumos gydytojui – rezidentui už studijas, nutraukus su įstaiga pasirašytą sutartį ir grąžinus gautas išmokas suma 14,47 tūkst. eurų ir 8,15 tūkst. eurų grąžinta suma į valstybės biudžetą gauta permoka už COVID-19 atliktus tyrimus;

Atliktas centralizuotas rankinis įrašas suma 662,22 tūkst. eurų, kurio pagalba išeliminuojama VSS praėjusio ataskaitinio laikotarpio klaidų taisymo įtaka, rodoma 20 VSAFAS 4 priedo „Finansavimo sumos“ 5 stulpelyje „Finansavimo sumų pergrupavimas“:

Plungės rajono savivaldybės administracijos finansavimo sumų pergrupavimas iš Savivaldybės biudžeto, kurį sudaro 647,83 tūkst. eurų, iš jų – 559,7 tūkst. eurų užpajamuoti lietaus nuotekų tinklai iš praėjusių laikotarpių pagal Turto skyriaus pateiktus dokumentus (šaltinis – Savivaldybės biudžetas), 12,2 tūkst. eurų turto verčių koregavimas iš praėjusių laikotarpių pagal Turto skyriaus pateiktus dokumentus (šaltinis – Savivaldybės biudžetas), 76,3 tūkst. eurų kontroliuojamo ne viešojo sektoriaus subjekto dotacijos bei kito subjekto investicijos koregavimas iš praėjusių laikotarpių (šaltinis – Savivaldybės biudžetas – 75,9 tūkst. eurų, valstybės biudžetas – 0,4 tūkst. eurų).

Kulių gimnazijos finansavimo sumų pergrupavimas iš Savivaldybės biudžeto, kuriuo atstatytos ankstesniais laikotarpiais neteisingai apskaitytos finansavimo sumos, iš Savivaldybės biudžeto finansavimo šaltinio pergrupuojant 0,08 tūkst. eurų į Europos Sąjungos, užsienio valstybių ir tarptautinių organizacijų ir iš kitų šaltinių gautas finansavimo sumas.

|  |  |
| --- | --- |
|  | Administracijos direktorius Dalius Pečiulis |